
专讘讬谞讜 讞谞谞讗诇

诪转谞讬' 讛诪讘拽注 讘专砖讜转 讛讬讞讬讚 讜讛讝讬拽 讘专砖讜转 讛专讘讬诐 讻讜'. 讛谞讬 转诇转讗 讘讘讬 讚拽转谞讬 讘诪转谞讬' 诇讗 砖诪注讬谞谉 讞讚讗 诪讙讜 讞讘专转讛 讗诇讗 讻讜诇讛讜 爪专讬讻谉 诇诪讬转谞谞讛讬 讘讛讚讬讗.



转"专 讛谞讻谞住 诇讞谞讜转 砖诇 谞讙专 砖诇讗 讘专砖讜转 讜谞转讝讛 讘拽注转 讜讟驻讞讛 诇讜 注诇 驻谞讬讜 驻讟讜专. 讜讗诐 谞讻谞住 讘专砖讜转 讞讬讬讘.



诪讗讬 讞讬讬讘 讚拽转谞讬 讗诪专 专' 讬讜住讬 讘专' 讞谞讬谞讗 讞讬讬讘 讘讚' 讚讘专讬诐 讚拽讬"诇 讗讚诐 诪讜注讚 诇注讜诇诐 讜诪转讻讜讬谉 诇谞讙专讜转讜 讞讬讬讘 讞讜抓 诪谉 讛讘讜砖转 讚讘注讬谞谉 注讚 砖讬讛讗 诪转讻讜讬谉 诇讜 诇讘讬讬砖 讗讜 讗驻讬诇讜 诇讛讝讬拽. 讜驻讟讜专 讚拽转谞讬 驻讟讜专 诪讙诇讜转 讜驻讬专砖 专讘讛 讚诇讗 住讙讬 诇讬讛 讘讙诇讜转 诪砖讜诐 讚讛讜讗 砖讜讙讙 拽专讜讘 诇诪讝讬讚. 讜诪讜转讬讘 专讘讛 讛讗 讚转谞谉 讘驻' 讗诇讜 讛谉 讛诇讜拽讬谉 讛讜住讬祝 诇讜 专爪讜注讛 讗讞转 讜诪转 讛专讬 讝讛 讙讜诇讛 讜讛讗 讛讻讗 砖讜讙讙 拽专讜讘 诇诪讝讬讚 讛讜讗 讚讗讬讘注讬 诇讬讛 讗住讜拽讬 讗讚注转讬讛 讚诪讬讬转 讗讬谞讬砖 讘讞讚讗 专爪讜注讛. 讜驻专拽讬谞谉 讻讙讜谉 讚讟注讛 讛讚讬讬谉 讘诪谞讬讬谞讗.



转"砖 讛讝讜专拽 讗讘谉 诇专砖讜转 讛专讘讬诐 讜讛专讙 讛专讬 讝讛 讙讜诇讛 讜讛讗 讛讻讗 砖讜讙讙 拽专讜讘 诇诪讝讬讚 讛讜讗 讜驻专拽讬' 讛讗讬 讝讜专拽 讗讘谉 讘住讜转专 讻讜转诇讜 诇讗砖驻讛 砖讗讬谉 讚专讱 讘谞讬 讗讚诐 诇讬驻谞讜转 讘讛 讘讬讜诐 讗诇讗 诪注讟 讜讚专讻讛 诇讬驻谞讜转 讘讛 讘诇讬诇讛 讜讝讛 住讜转专 讻讜转诇讜 讜讝专拽 讗讘谉 诇讗砖驻讛 讜讛讬讛 砖诐 讗讚诐 注讜砖讛 爪专讻讬讜 讜讛讻讛讜 讛讗讘谉 讜诪转 诪讝讬讚 诇讗 讛讜讬 讚讗讬谞讛 注砖讜讬讛 诇讬驻谞讜转 讘讛 讘讬讜诐 讗谞讜住 诇讗 讛讜讬 讚讛讗讬讻讗 讚诪拽专讬 讜讬转讬讘.



专讘 驻驻讗 讛讗 讚专' 讬讜住讬 讘专' 讞谞讬谞讗 诪转谞讬 诇讛 讗专讬砖讗 讛谞讻谞住 诇讞谞讜转讜 砖诇 谞讙专 讻讜' 讜诪讞讬讬讘 讙诇讜转 讜讛转谞谉 讛谞讻谞住 诇讞谞讜转讜 砖诇 谞驻讞 讜谞转讝讜 谞讬爪讜爪讜转 讜讟驻讞讜 诇讜 注诇 驻谞讬讜 讜诪转 驻讟讜专 讜讗驻讬' 谞讻谞住 讘专砖讜转 讜驻专拽讬' 讝讛 砖谞讻谞住 讜讟驻讞讜 诇讜 谞讬爪讜爪讜转 讜诪转 讘砖讜诇讬讬讗 讚谞讙专讬 讜讻砖专讘讜 诪住专讛讘 讘讜 诇爪讗转 诪讞谞讜转讜 讜讻住讘专 砖讬爪讗 讜诪砖讜诐 讚讗讬转 诇讬讛 讗讬诪转讗 注诇讬讛 讗注"讙 讚讗诪专 诇讬讛 诇讗 讛讜讛 诇讬讛 讗住讜拽讬 讗讚注转讬讛 讚诇诪讗 诇讗 谞驻拽. 专讘 讝讘讬讚 诪转谞讬 讗讛讗 讜诪爪讗 驻专讟 诇诪诪爪讬讗 注爪诪讜 诪讻讗谉 讗"专 讗诇注讝专 讘谉 讬注拽讘 诪砖讬爪转讛 讗讘谉 诪讬讚讜 讛讜爪讬讗 讛诇讛 讗转 专讗砖讜 讜拽讬讘诇讛 驻讟讜专 诪讙诇讜转 讜讞讬讬讘 讘讚' 讚讘专讬诐 诪讗谉 讚诪转谞讬 讗讛讗 讞讬讬讘 讘讚' 讚讘专讬诐 讻诇 砖讻谉 讗拽诪讬讬转讗 讚讜讚讗讬 讞讬讬讘 讜诪讗谉 讚诪转谞讬 诇讛 讗拽诪讬讬转讗 讗讘诇 讗讛讗 驻讟讜专讬谉 诇讙诪专讬 诪讚' 讚讘专讬诐 讜讞讬讬讘 讘谞讝拽 讜讻讚专讘讗 讚讗诪专 讘住讜祝 驻' 讻讬爪讚 讛讬转讛 讗讘谉 诪讜谞讞转 诇讜 讘讞讬拽讜 讜诇讗 讛讻讬专 讘讛 诪注讜诇诐 讜注诪讚 讜谞驻诇讛 诇注谞讬谉 谞讝拽讬谉 讞讬讬讘 诇注谞讬谉 讚' 讚讘专讬诐 驻讟讜专 讜讗驻讬' 讗谞讜住 讞讬讬讘 讘谞讝拽 讛讻讬谉 讚讗诪讜专 专讘谞谉 讘讛讚讬讗 驻爪注 转讞转 驻爪注 诇讞讬讬讘 注诇 讛砖讜讙讙 讻诪讝讬讚 讜注诇 讛讗讜谞住 讻专爪讜谉:





专砖讘"讗

诪讗讬 讞讬讬讘 讗诪专 专' 讬讜住讬 讘专 讞谞讬谞讗 讞讬讬讘 讘讚' 讚讘专讬诐 讜驻讟讜专 诪讙诇讜转. 讗讘诇 讘专讬砖讗 砖谞讻谞住 砖诇讗 讘专砖讜转 驻讟讜专 诪讚' 讚讘专讬诐 讜讻讜' 讜讗"转 诪讗讬 砖谞讗 诪讛讗 讚讗诪专 讘驻专拽 砖讜专 砖谞讙讞 讗转 讛驻专讛 讛谞讻谞住 诇讞爪专 讘注诇 讛讘讬转 砖诇讗 讘专砖讜转 讛讝讬拽讜 讘注诇 讛讘讬转 驻讟讜专 讜讗诪专 专讘 驻驻讗 诇讗 讗诪专谉 讗诇讗 讚诇讗 讛讜讛 讬讚注 讘讬讛 讗讘诇 讛讜讛 讬讚注 讘讬讛 讞讬讬讘 诪砖讜诐 讚谞讛讬 讚讗讬转 诇讬讛 专砖讜转讗 诇讗驻讜拽讬 诇讗讝讜拽讬 诇讬转 诇讬讛 专砖讜转讗 讜讛讻讗 讘讚讬讚注 诇讬讛 讛讬讗 诪转谞讬转讗 讚讗讬 诇讗 诇讬驻诇讜讙 讜诇讬转谞讬 讘讚讬讚讛 讜讻谉 驻讬专砖讛 讛专讗讘"讚 讝"诇 讜讻谉 专砖"讬 讝"诇 驻讬专砖 讚专讬砖讗 讚驻讟讜专 讘讚' 讚讘专讬诐 讛讬讬谞讜 讘爪注专 讜砖讘转 讜专讬驻讜讬 讜讘讜砖转 讗讘诇 讘谞讝拽 讞讬讬讘 讜讗讬谞讜 诪讞讜讜专 讻诇 讛爪讜专讱 讘注讬谞讬 讚驻讟讜专 讚专讬砖讗 讻讞讬讬讘 讚住讬驻讗 讜讚' 讚讘专讬诐 讚住讬驻讗 讛讬讬谞讜 谞讝拽 讜爪注专 讜砖讘转 讜专讬驻讜讬 讗讘诇 讘讘讜砖转 驻讟讜专 讚讗讬谞讜 讞讬讬讘 注讚 砖讬转讻讜讬谉 讜讗"讻 诪讗专讘注讛 讚讘专讬诐 砖讞讬讬讘 讘住讬驻讗 驻讟专 讘专讬砖讗 讜讬砖 诪驻专砖讬诐 讘专讬讬转讗 讝讜 讘砖诇讗 讛讻讬专 讘讜 讛谞讙专 讜讗"转 讗"讻 诇诪讗谉 讚诪转谞讬 讛讗 讚专讘 讬讜住讬 讘专' 讞谞讬谞讗 讗专讬砖讗 转拽砖讬 诇谉 讛讛讬讗 讚砖讜专 砖谞讙讞 讗转 讛驻专讛 讚驻讟专 诇讬讛 诇讘注诇 讞讘讬转 讗讬 诇讗 讛讜讛 讬讚注 讘讬讛 讜讻谉 谞诪讬 讘诪转谞讬转讬谉 讚讛诪讘拽注 讚讛讻讗 讚诪讞讬讬讘 讘诪讘拽注 讘专砖讜转 讛讬讞讬讚 讝讛 讜讛讝讬拽 讘专讛"讬 讗讞专 讛讗 讘专讛"讬 砖诇讜 讜讛讝讬拽 讘讜 诇讗讞专 驻讟讜专 讬"诇 讚谞讙专 砖讗谞讬 砖讛讻诇 专讙讬诇讬谉 诇讬讻谞住 讗爪诇 讛讗讜诪谞讬谉 讜讗"转 注讜讚 讻讬讜谉 讚诇讗 讛讜讛 讬讚注 诇讬讛 讛讬讻讬 拽讗诪专 讘诪住拽谞讗 讚讛讜"诇 讻砖讜讙讙 拽专讜讘 诇诪讝讬讚 讬"诇 讻讬讜谉 讚砖讗诇 注诪谞讜 专砖讜转 诇讬讻谞住 讛讜讛 诇讬讛 诇讗住讜拽讬 讗讚注转讬讛 砖讘讚注转讜 诇讬讻谞住 讗爪诇讜 诪讬讚 讜讛讜"诇 诇注讬讜谞讬 讜讗"转 讻讬讜谉 砖谞讻谞住 讘专砖讜转 诪讗讬 砖谞讗 诪讛讗 讚转谞谉 讘诪住讻转 诪讻讜转 讛讝讜专拽 讗讘谉 诇讞爪专 讜讛专讙 讗诐 讬砖 专砖讜转 诇谞讬讝拽 诇讬讻谞住 讞讬讬讘 讬"诇 讚讛转诐 讻砖讛讬讛 诇讜 专砖讜转 诇讬讻谞住 诇讛 讘讻诇 注转 拽讗诪专 讻讙讜谉 砖讬砖 诇讜 讘讛 专砖讜转 诇讬讻谞住 诪诪谞讛 诇讞爪专 讗讞专转 讜讗"谞 砖砖讗诇讛 诇讝诪谉 讜讻讬讜爪讗 讘讝讛 讚讛"诇 讻讬注专 讗讘诇 讗讬谞讜 讬讜讚注 砖讬讻谞住 诇讛 注讻砖讬讜 讜诇驻讬讻讱 讗讬谞讜 诪讝讬讚 讜诇讗 拽专讜讘 诇讜 讗讘诇 讻讗谉 砖砖讗诇 专砖讜转 诇驻讬 砖注讛 讛讜讛 诇讜 诇注讬讬谉 讜砖诪讗 讚注转讜 诇讬讻谞住 诇讗诇讜.





诪讗谉 讚诪转谞讬 诇讛 讗住讬驻讗 讻诇 砖讻谉 讗专讬砖讗. 讻诇讜诪专 砖讛专讬砖讗 拽专讜讘讛 讬讜转专 诇讗讜谞住 讜诇驻讬讻讱 驻讟讜专 诪讙诇讜转 讜讗讬讻讗 诇诪讬讚拽 讗讬 诪砖讜诐 讟注谞转 讗讜谞住 讛讜讗 讻"砖 砖讛讜讗 驻讟讜专 诪讚' 讚讘专讬诐 讚讬砖 讗讜谞住 砖讞讬讬讘 讘讜 讗转 讛讙诇讜转 讜驻讟讜专 诪讗专讘注讛 讚讘专讬诐 诪砖讜诐 讚讗专讘注讛 讚讘专讬诐 讚讜诪讬讗 讚讻讬 讬专讬讘讜谉 讘注讬谞谉 讜讻讚讗诪专讬谞谉 诇注讬诇 讘砖诇讛讬 驻专拽 讻讬爪讚 讛专讙诇 讛讬转讛 讗讘谉 诪讜谞讞转 诇讜 讘讞讬拽讜 讜讛讻讬专 讘讛 讜砖讻讞讛 诇注谞讬谉 讙诇讜转 讞讬讬讘 诇注谞讬谉 讗专讘注讛 讚讘专讬诐 驻讟讜专 讜讬砖 诇讜诪专 讚讛讻讗 诇讗讜 诪砖讜诐 讗讜谞住 拽讗诪专 讗诇讗 砖讗讬谞讜 讚讜诪讛 诇讬注专.





讛诪讗讬专讬

讛诪砖谞讛 讛砖讘讬注讬转 讜讛讻讜谞讛 诇讘讗专 讘讛 注谞讬谉 讛讞诇拽 讛砖诇讬砖讬 讜讗诪专 注诇 讝讛 讛诪讘拽注 讘专砖讜转 讛讬讞讬讚 讜讛讝讬拽 讘专砖讜转 讛专讘讬诐 讘专砖讜转 讛专讘讬诐 讜讛讝讬拽 讘专砖讜转 讛讬讞讬讚 讗讜 讘专砖讜转 讛讬讞讬讚 讜讛讝讬拽 讘专砖讜转 讛讬讞讬讚 讗讞专 讞讬讬讘 讗诪专 讛专"诐 讛讜讚讬注谞讜 讻讬 讛诪讘拽注 讻砖讛讝讬拽 讞讬讬讘 讘讬谉 砖讛讬讛 讘专砖讜转讜 讘讬谉 砖讛讜讗 砖诇讗 讘专砖讜转讜 讜讘讬谉 砖讛讝讬拽 讘诪拽讜诐 砖讛专讘讬诐 诪爪讜讬讬谉 讘讜 讜讛讜讗 专砖讜转 讛专讘讬诐 讗讜 讘诪拽讜诐 砖讗讬谉 讛专讘讬诐 诪爪讜讬讬谉 讘讜 讜讛讜讗 专砖讜转 讛讬讞讬讚:



讗诪专 讛诪讗讬专讬 讛诪讘拽注 注爪讬诐 讘专砖讜转 讛讬讞讬讚 专"诇 讘专砖讜转 砖诇讜 讜谞转讝讛 讘拽注转 讘专砖讜转 讛专讘讬诐 讜讛讝讬拽讛 砖诐 讞讬讬讘 砖讗注"驻 砖诪转讞诇讛 讘专砖讜转讜 讛讬讛 注讜砖讛 讛讜讗讬诇 讜专讘讬诐 诪爪讜讬讬谉 讘专砖讜转 讛专讘讬诐 讛讜讛 诇讬讛 诇注讬讜谞讬 讜讻谉 讗诐 讛讬讛 诪讘拽注 讘专砖讜转 讛专讘讬诐 讜讛讝讬拽 讘专砖讜转 讛讬讞讬讚 砖诇 讗讞专讬诐 砖讗注"驻 砖诪拽讜诐 讛谞讝拽 讗讬谉 专讘讬诐 诪爪讜讬讬诐 砖诐 诪"诪 转讞诇转讜 砖诇讗 讘专砖讜转 讛讬讛 讜讻诇 砖讻谉 讗诐 讛讬讛 诪讘拽注 讘专砖讜转 讛专讘讬诐 讜讛讝讬拽 讘专砖讜转 讛专讘讬诐 讚讗讬讻讗 转专转讬 诇专讬注讜转讗 讜诇讗 住讜祝 讚讘专 讘讗诇讜 讗诇讗 讗驻讬诇讜 讛讬讛 诪讘拽注 讘专砖讜转 讛讬讞讬讚 砖诇讜 讜讛讝讬拽 讘专砖讜转 讛讬讞讬讚 砖诇 讗讞专讬诐 讗注"驻 砖转讞诇转讜 讘专砖讜转 讜砖讗讬谉 专讘讬诐 诪爪讜讬讬诐 讘诪拽讜诐 讛谞讝拽 砖诪"诪 砖诪讬专转 谞讝拽讬讜 注诇讬讜 讘讻诇 砖讛谞讝拽 拽专讜讘 诇讘讗 讜讞讬讜讘 讝讛 讚讜拽讗 讘讗专讘注讛 讚讘专讬诐 讗诐 诇讗 诪转 讗诇讗 砖讛讜讝拽 讗讘诇 注诇 讛讘砖转 驻讟讜专 砖讗讬谉 讞讬讜讘讜 注讚 砖讬转讻讜讬谉 诇讘讬讬砖 讗讜 诇讛讝讬拽:



讝讛讜 讘讬讗讜专 讛诪砖谞讛 讜讻谉 讛诇讻讛 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:



讛谞讻谞住 诇讞谞讜转讜 砖诇 谞讙专 讘讬谉 砖谞讻谞住 讘专砖讜转 讘讬谉 砖谞讻谞住 砖诇讗 讘专砖讜转 讜谞转讝讛 讘拽注转 讜谞驻诇讛 注诇 驻谞讬讜 讜讛讜讝拽 讞讬讬讘 讘讗专讘注讛 讚讘专讬诐 讛讜讗讬诇 讜讬讚注 讘讻谞讬住转讜 讜驻讟讜专 诪谉 讛讘砖转 讛讗 讗诐 诇讗 讬讚注 讗讬谞讜 讞讬讬讘 讗诇讗 讘谞讝拽 砖讛谞讝拽 讗驻讬诇讜 讗谞讜住 讞讬讬讘 讘讜 讜诪"诪 讘砖讗专 讛讚讘专讬诐 驻讟讜专 砖诪讗讞专 砖诇讗 讬讚注 讘讻谞讬住转讜 讗谞讜住 讛讜讗 诇讚注转 讙讚讜诇讬 讛诪驻专砖讬诐 讜专讘讜转讬 讞讜诇拽讬谉 讘讛 诇讜诪专 砖讗讬谉 讝讛 讗讜谞住 讙诪讜专 讗讞专 砖讘谞讬 讗讚诐 诪爪讜讬讬诐 诇讬讻谞住 讘讞谞讜讬讜转 讜讗讬谉 讝讛 讚讜诪讛 诇讬爪转讛 讗讘谉 诪转讞转 讬讚讜 诇讚注转 讛驻讜讟专讬诐 诪讗专讘注讛 讚讘专讬诐 注诇 讛讚专讱 砖讬转讘讗专 诇诪讟讛 砖讝讛 讗讜谞住 讙诪讜专 讛讜讗 诇讚注转诐 讜讻谉 讗讬谉 讝讛 讚讜诪讛 诇讛讬转讛 讗讘谉 诪讜谞讞转 讘讞讬拽讜 砖诇讗 讛讬讛 诪注砖讛 砖诇讜 讗讘诇 讝讛 讻讘专 讛讜讗 注讜砖讛 诪注砖讛 讛诪讝讬拽 讜讗讬谉 砖讜诐 讚讘专 诪驻拽讬注讜 诪讗专讘注讛 讚讘专讬诐 讜讗诐 诪转 讗诐 谞讻谞住 砖诇讗 讘专砖讜转 驻讟讜专 诪谉 讛讙诇讜转 砖谞讗' 讜讗砖专 讬讘讗 讗转 专注讛讜 讘讬注专 诪讛 讬注专 砖讬砖 专砖讜转 诇谞讛专讙 诇讬讻谞住 诇砖诐 讗祝 讻诇 讜讻讜' 讜讗诐 谞讻谞住 讘专砖讜转 讛专讬 讝讛 讙讜诇讛 注诇 讬讚讜:



讬砖 讘讚讬谉 诪讬转讛 讘砖讜讙讙 砖诇砖讛 讚讬谞讬谉 讻诇 讗讞讚 讞诇讜拽 诪讞讘专讜 讻诇 砖讛专讙 讘砖讙讙讛 讜讛注诇诪讛 讙讜诇讛 讻诇 砖讛专讙 讘砖讙讙讛 讛拽专讜讘讛 诇讗讜谞住 驻讟讜专 诪谉 讛讙诇讜转 讜讗诐 讛专讙讜 讙讜讗诇 讛讚诐 谞讛专讙 注诇讬讜 讜讻诇 砖讛专讙 讘砖讜讙讙 讗诇讗 讛讜讗 拽专讜讘 诇诪讝讬讚 讗讬谞讜 讙讜诇讛 砖讗讬谉 讙诇讜转 诪讻驻专转 诇讻讬讜爪讗 讘讝讛 讜讗诐 讛专讙讜 讙讜讗诇 讛讚诐 讗讬谞讜 谞讛专讙 注诇讬讜 讻诪讜 砖讬转讘讗专 讘诪拽讜诪讜:



砖诇讬讞 讘讬转 讚讬谉 砖讛讜讗 诪诇拽讛 讜讛讜住讬祝 专爪讜注讛 讗讞转 讜诪转 讗讬谞讜 讙讜诇讛 砖讛专讬 拽专讜讘 诇诪讝讬讚 讛讜讗 砖讛讬讛 诇讜 诇讛注诇讜转 注诇 诇讘讜 砖讗讚诐 讛诪讜讻讛 讛讻讗讛 诪专讜讘讛 讗祝 讛讜讗 诪转 诇驻注诪讬诐 讘转讜住驻转 讛讻讗讛 讗讞转 讜讗诐 讟注讛 讛讚讬讬谉 讘诪谞讬谉 讛讛讻讗讜转 讛专讬 讝讛 讙讜诇讛 砖讝讛讜 砖讜讙讙 讛讙诪讜专 讜讝讛 砖转诇讬谞讜 讟注讜转 讛诪谞讬谉 讘讚讬讬谉 讛讜讗 诪驻谞讬 砖讙讚讜诇 砖讘讚讬讬谞讬谉 拽讜专讗 讜讛砖谞讬 诪讜谞讛 讜讛砖诇讬砖讬 讗讜诪专 讛讻讛讜 讻诪讜 砖讬转讘讗专 讘诪拽讜诪讜 讜讙讚讜诇讬 讛诪讞讘专讬诐 讻转讘讜 讘讛 砖讙讜诇讛 讜诇讗 讛讝讻讬专讜 讘讛 讟注讜转 诪谞讬谉 讜砖诪讗 住转诐 讛讚讘专讬诐 讻讱 讛讜讗 专"诇 砖讛讜住驻转讜 讘讟注讜转 诪谞讬谉 讛讬转讛 讜诇讗 专讗讜 注爪诪诐 爪专讬讻讬诐 诇驻专砖:



讛讝讜专拽 讗讘谉 讘专砖讜转 讛专讘讬诐 讜讛专讙 讗讬谞讜 讙讜诇讛 砖拽专讜讘 诇诪讝讬讚 讛讜讗 砖讛讬讛 诇讜 诇讛注诇讜转 注诇 诇讘讜 砖讛讬讛 讗讚诐 注讜讘专 诇砖诐 讜讻谉 讘住讜转专 讗转 讻讜转诇讜 诇专砖讜转 讛专讘讬诐 讘讬谉 讘讬讜诐 讜讘讬谉 讘诇讬诇讛 讛讬讛 住讜转专讜 诇爪讚 讗砖驻讛 讗诐 讛讬讗 注砖讜讬讛 诇讛驻谞讜转 讘谞讬 讗讚诐 诪爪讜讬诐 讘讛 讜讛专讬 讝讛 驻讟讜专 诪谉 讛讙诇讜转 诪爪讚 拽专讜讘 诇诪讝讬讚 讜讗诐 讗讬谞讛 注砖讜讬讛 诇讛驻谞讜转 讗讬谉 讘谞讬 讗讚诐 诪爪讜讬讬谉 讘讛 讜讛专讬 讝讛 驻讟讜专 诪谉 讛讙诇讜转 诪爪讚 拽专讜讘 诇讗讜谞住 讗诐 讛讬转讛 注砖讜讬讛 诇讛驻谞讜转 讘诇讬诇讛 讜诇讗 讘讬讜诐 住转专讜 讘讬讜诐 驻讟讜专 诪爪讚 拽专讜讘 诇讗讜谞住 讜讗诐 讘诇讬诇讛 驻讟讜专 诪爪讚 拽专讜讘 诇诪讝讬讚 讜讗诐 讛讬转讛 注砖讜讬讛 诇讛驻谞讜转 讘诇讬诇讛 讜诇讗 讘讬讜诐 讗诇讗 砖注诇 讬讚讬 讛讚讞拽 讗讚诐 谞讻谞住 讘讛 讘讬讜诐 讜讛讬讛 住讜转专 讘讬讜诐 讜讛专讙 讛专讬 讝讛 讙讜诇讛 讜讙讚讜诇讬 讛诪讞讘专讬诐 驻住拽讜 讚讜拽讗 讻砖讬砖讘 砖诐 注讚 砖诇讗 讛转讞讬诇讛 讛讗讘谉 诇讬驻讜诇 讛讗 讗诐 诇讗 讛讬讛 砖诐 讘砖注讛 砖讛转讞讬诇讛 讛讗讘谉 诇讬驻讜诇 讜讘讗 诇砖诐 讗讞专 砖讛转讞讬诇讛 诇讬驻讜诇 讜谞驻诇讛 注诇讬讜 讜诪转 驻讟讜专:



讛谞讻谞住 诇讞谞讜转讜 砖诇 谞驻讞 讘专砖讜转 讜讗诪专 诇讜 讗讞专 讻谉 砖讬爪讗 讜诇讗 讬爪讗 讜讝讛 住讘讜专 砖讬爪讗 讜谞转讝讜 谞讬爪讜爪讜转 讜谞驻诇讜 注诇 驻谞讬讜 讙讜诇讛 讗讬谉 讝讛 讗讜谞住 砖讛讬讛 诇讜 诇讞砖讜讘 砖诇讗 讬爪讗 讜讗诐 讛讬讛 讝讛 转诇诪讬讚讜 砖讗讬诪转讜 注诇讬讜 讜专讗讜讬 诇讞砖讜讘 注诇讬讜 砖讬爪讗 讜砖诇讗 注讘专 注诇 诪爪讜转讜 驻讟讜专 砖讝讛 讗讜谞住 讙诪讜专:





砖讬讟讛 诪拽讜讘爪转

诪讗讬 讞讬讬讘 讗诪专 专讘讬 讬讜住讬 讘专讘讬 讞谞讬谞讗 讞讬讬讘 讘讗专讘注讛 讚讘专讬诐 讜驻讟讜专 诪讙诇讜转 讗讘诇 讘专讬砖讗 砖谞讻谞住讛 砖诇讗 讘专砖讜转 驻讟讜专 诪讗专讘注讛 讚讘专讬诐. 讜讗"转 讗驻讬诇讜 砖诇讗 讘专砖讜转 诪讗讬 砖谞讗 诪讛讗 讚讗诪专讬谞谉 讘驻专拽 讛驻专讛 讛谞讻谞住 诇讞爪专 讘注诇 讛讘讬转 砖诇讗 讘专砖讜转 讜讻讜' 讜讗诪专 专讘 驻驻讗 诇讗 讗诪专谉 讗诇讗 讚诇讗 讛讜讛 讬讚注 讘讬讛 讗讘诇 讛讜讛 讬讚注 讘讬讛 讞讬讬讘 诪砖讜诐 讚谞讛讬 讚讗讬转 诇讬讛 专砖讜转讗 诇讗驻讜拽讬讛 诇讗讝讜拽讬讛 诇讬转 诇讬讛 专砖讜转讗 讜讛讻讗 讘讚讬讚注 诇讬讛 讛讬讗 诪转谞讬转讗 讚讗讬 诇讗 诇讬驻诇讜讙 讜诇讬转谞讬 讘讚讬讚讛. 讜讻谉 驻讬专砖讛 讛专讗讘"讚 讝"诇. 讜专砖"讬 讝"诇 驻讬专砖 讚专讬砖讗 讚驻讟讜专 讘讗专讘注讛 讚讘专讬诐 讛讬讬谞讜 讘爪注专 讜砖讘转 讜专讬驻讜讬 讜讘讜砖转 讗讘诇 讘谞讝拽 讞讬讬讘 讜讗讬谞讜 诪讞讜讜专 讻诇 讛爪讜专讱 讘注讬谞讬 讚驻讟讜专 讚专讬砖讗 讻讞讬讬讘 讚住讬驻讗 讜讗专讘注讛 讚讘专讬诐 讚住讬驻讗 讛讬讬谞讜 谞讝拽 爪注专 砖讘转 讜专讬驻讜讬 讗讘诇 讘讘讜砖转 驻讟讜专 专讗讬谞讜 讞讬讬讘 注讚 砖讬转讻讜讜谉 讜讗诐 讻谉 诪讗专讘注讛 讚讘专讬诐 砖讞讬讬讘 讘住讬驻讗 驻讟讜专 讘专讬砖讗. 讛专砖讘"讗 讝"诇.
讜讻谉 讻转讘讜 讛转讜住驻讜转 讚讗讬讬专讬 讘砖专讗讛讜. 讜转讬诪讛 诇诪讛 诇讗 讛拽砖讜 讛转讜住驻讜转 诪讛讛讬讗 讚谞驻讞 注诇 诪讗谉 讚诪转谞讬 诇讛 讗住讬驻讗 讚讘住讬驻讗 讛讜讬 讘专砖讜转 讜专讗讛讜 讻诪讜 砖驻讬专砖讜 讛转讜住驻讜转 讜拽讗诪专 专讘讬 讬讜住讬 讘专讘讬 讞谞讬谞讗 讚驻讟讜专 诪讙诇讜转 讜讛讛讬讗 讚谞驻讞 谞诪讬 讗讬讬专讬 讘专砖讜转 讜专讗讛讜 讜讗讞专 砖讗讬谞讜 转诇诪讬讚讜 讞讬讬讘 注诇讬讜 讙诇讜转. 讜讬"诇 讚讘住讬驻讗 讛讜讬 讘专砖讜转 讙诪讜专 讜驻讟讜专 诪讙诇讜转 讚诇讗 住讙讬 诇讬讛 讘讙诇讜转 讗讘诇 讛讛讬讗 讚谞驻讞 诇讗 讛讜讬 讘专砖讜转 讙诪讜专 讛讬诇讻讱 诇讗 讛讜讬 拽专讜讘 诇诪讝讬讚 讜讞讬讬讘 讙诇讜转 讚住讙讬 诇讬讛 讘讙诇讜转. 讜注讜讚 讬砖 诇讜诪专 讚诇讗 爪专讬讻讬谞谉 诇讗讜拽诪讬 讛讛讬讗 讚谞驻讞 讘砖讜诇讬讗 讚谞驻讞讬 讚诪砖诪注 讗讘诇 讗讞专 讞讬讬讘 讙诇讜转 讗诇讗 诇诪讗谉 讚诪转谞讬 诇讛 讗专讬砖讗 讚驻讟讜专 讗讘诇 讗住讬驻讗 讞讬讬讘 讛讬诇讻讱 驻专讬讱 诪谞驻讞 讜诪讜拽讬 诇讛 讘砖讜诇讬讗 讚谞驻讞讬 讛讗 讗讞专 讞讬讬讘 讙诇讜转 讗讘诇 诪讗谉 讚诪转谞讬 诇讛 讗住讬驻讗 诇讗 爪专讬讱 诇讗讜拽诪讬 讘砖讜诇讬讗 讚谞驻讞讬 讗诇讗 讻诇 讗讚诐 砖讜讬谉 讜驻讟讜专 诪讙诇讜转 讗驻讬诇讜 讗讞专 讜住讬驻讗 讚谞讙专 谞诪讬 驻讟讜专 诇诪讗谉 讚诪转谞讬 诇讛 讗住讬驻讗. 讜讛拽砖讜 讘转讜住驻讜转 讘砖诇讗 讘专砖讜转 讗诪讗讬 驻讟讜专 讻讬讜谉 砖专讗讛讜 讛讗 讗诪专讬谞谉 讘驻专拽 讛驻专讛 讛谞讻谞住 诇讞爪专 讘注诇 讛讘讬转 讜讻讜'. 讜转讬诪讛 诇诪讛 诪拽砖讬诐 诪驻专拽 讛驻专讛 讛讬讛 诇讛诐 诇讛拽砖讜转 诪讛讛讬讗 讚专讘讬 讬讜住讬 讘专讘讬 讞谞讬谞讗 讚讬专讜砖诇诪讬 讚讗讬讬专讬 砖诇讗 讘专砖讜转 讜专讗讛讜 讜讞讬讬讘 讘谞讝拽 讜讛讻讗 讗诪专讬谞谉 讚砖诇讗 讘专砖讜转 讜专讗讛讜 驻讟讜专 诪谞讝拽 讜讛讜讬 拽砖讛 讟驻讬 诪讚专讘讬 讬讜住讬 讜讻讜' 讗讚专讘讬 讬讜住讬 讜讻讜'. 讜讬"诇 讚诇驻讬 讛诪住拽谞讗 讚讬专讜砖诇诪讬 诇讗 拽砖讛 讚诪讜拽讬 诇讛 讘砖讗诪专 诇讬讛 诇讬讻谞住 讜诪砖讜诐 讛讻讬 讞讬讬讘 讘谞讝拽. 注讜讚 拽砖讛 注诇 诪讛 砖讗诪专讜 讘转讜住驻讜转 讛讗 讗诪专讬谞谉 讘驻专拽 讛驻专讛 讛谞讻谞住 诇讞爪专 讘注诇 讛讘讬转 讗诐 讛讝讬拽讜 讞讬讬讘 讜讻讜' 讚诇诪讛 讗讬谞诐 诪拽砖讬诐 注诇 讝讛 诪讛讛讬讗 讚讬专讜砖诇诪讬 讚转谞讬 专讘讬 讞讬讬讗 驻讟讜专 讜拽讗讬 注诇 讛谞讝拽 讜讛转诐 讗讬讬专讬 砖诇讗 讘专砖讜转 讜专讗讛讜 讜讛讛讬讗 讚驻专拽 讛驻专讛 讗讬讬专讬 谞诪讬 砖诇讗 讘专砖讜转 讜专讗讛讜 讜拽讗诪专 讗诐 讛讝讬拽讜 讞讬讬讘. 讜讬"诇 讚讘驻专拽 讛驻专讛 拽讬诐 诇讬讛 讚讛讛讬讗 讚专讘讬 讞讬讬讗 讗讬讬专讬 讘砖诇讗 专讗讛讜 讻讚诪讜拽讬 诇讛 讘讬专讜砖诇诪讬. 讙诇讬讜谉.


讗诪专 专讘讗 拽"讜 讜诪讛 讬注专 讝讛 诇专砖讜转讜 谞讻谞住. 住驻专讬诐 讗讞专讬诐 讝讛 诇讚注转讜 谞讻谞住 讜注谞讬讬谞诐 讗讞讚 诇专砖讜转讜 砖谞讻谞住 诇讚注转讜 讻砖讛讜讗 专讜爪讛 讜讗讬谞讜 爪专讬讱 诇讬讟讜诇 专砖讜转 诪讞讘讬专讜 讗驻讬诇讜 讛讻讬 讙讜诇讛 讻诇 砖讻谉 讝讛 讜讻讜'. 讛专"专 讬讛讜谞转谉 讝"诇.


讚诇讗 住讙讬 诇讬讛 讘讙诇讜转. 讜讗诐 转讗诪专 讜讛讗 转谞谉 讘驻专拽 讛讙讜诇讬谉 讛讝讜专拽 讗讘谉 诇讞爪专讜 讜讛专讙 讗诐 讬砖 专砖讜转 诇谞讬讝拽 诇讬讻谞住 诇砖诐 讙讜诇讛 讗诇诪讗 讞砖讘讬谞谉 诇讬讛 拽专讜讘 诇诪讝讬讚 讗祝 讻讬 谞讻谞住 讘专砖讜转 讜讙讜诇讛. 讜讬砖 诇讜诪专 讚讛转诐 诪讬讬专讬 讘诇讗 专讗讛讜 讜讛讻讗 诪讬讬专讬 讘专讗讛讜. 讜诇诪讗讬 讚驻讬专砖谞讜 诇注讬诇 讚讛讻讗 谞诪讬 讗讬讬专讬 讘诇讗 专讗讛讜 讜讛讜讗 转讬专讜抓 砖谞讬 砖诇 讛转讜住驻讜转 讘讚讬讘讜专 讚诇注讬诇 讬砖 诇讜诪专 讚诇讗 讚诪讜 讗讛讚讚讬 讚讛转诐 诇讗 诪讬讬专讬 砖谞讟诇 专砖讜转 诪诪谞讜 诇讬讻谞住 砖诐 讗诇讗 砖讬讛讬讛 诇讜 专砖讜转 诇讬讻谞住 讘讞爪专 注诇 讬讚讬 砖讻讬专讜转 讗讜 注诇 讬讚讬 诪转谞讛 讗讜 讘诪讻专 砖讗讬谉 讘注诇 讛讞爪专 讬讻讜诇 诇注讻讘 讗讜转讜 讜诇讻讱 诇讗 讛讜讬 拽专讜讘 诇诪讝讬讚 讚讗讬谉 诇讜 诇讬讚注 诪转讬 谞讻谞住 诇砖诐 讗讘诇 讛讻讗 诪讬讬专讬 讘讗讚诐 砖砖讜讗诇 讜讻讜' 讻讻转讜讘 讘转讜住驻讜转. 转诇诪讬讚 讛专"驻 讝"诇.
讞"诪 转讻"讗 讜诇注谞讬谉 驻住拽 讻转讘 讛专讘 讛诪讗讬专讬 讝"诇 讜讝"诇 讛谞讻谞住 诇讞谞讜转讜 砖诇 谞讙专 讘讬谉 砖谞讻谞住 讘专砖讜转 讘讬谉 砖诇讗 讘专砖讜转 讜谞转讝讛 讘拽注转 讜谞驻诇讛 注诇 驻谞讬讜 讜讛讜讝拽 讞讬讬讘 讘讗专讘注讛 讚讘专讬诐 讛讜讗讬诇 讜讬讚注 讘讻谞讬住转讜 讜驻讟讜专 诪谉 讛讘讜砖转 讛讗 讗诐 诇讗 讬讚注 讗讬谞讜 讞讬讬讘 讗诇讗 讘谞讝拽 砖讛讜讝拽 讗驻讬诇讜 讗谞讜住 讞讬讬讘 讘讜 讜诪讻诇 诪拽讜诐 讘砖讗专 讚讘专讬诐 驻讟讜专 砖诪讗讞专 砖诇讗 讬讚注 讘讻谞讬住转讜 讗谞讜住 讛讜讗 诇讚注转 讙讚讜诇讬 讛诪驻专砖讬诐. 讜专讘讜转讬 讞讜诇拽讬诐 讘讛 讜诇讜诪专 砖讗讬谉 讝讛 讗讜谞住 讙诪讜专 讗讞专 砖讘谞讬 讗讚诐 诪爪讜讬讬谉 诇讬讻谞住 讘讞谞讜讬讜转 讜讗讬谉 讝讛 讚讜诪讛 诇讬爪讗讛 讗讘谉 诪转讞转 讬讚讜 诇讚注转 讛驻讜讟专讬诐 诪讗专讘注讛 讚讘专讬诐 注诇 讛讚专讱 砖讬转讘讗专 诇诪讟讛 砖讝讛 讗讜谞住 讙诪讜专 讛讜讗 诇讚注转诐. 讜讻谉 讗讬谉 讝讛 讚讜诪讛 诇讛讬转讛 讗讘谉 诪讜谞讞转 诇讜 讘讞讬拽讜 砖诇讗 讛讬讛 诪注砖讛 砖诇讜 讗讘诇 讝讛 讻讘专 讛讜讗 注讜砖讛 诪注砖讛 讛诪讝讬拽 讜讗讬谉 砖讜诐 讚讘专 诪驻拽讬注讜 诪讗专讘注讛 讚讘专讬诐 讜讗诐 诪转 讗诐 谞讻谞住 砖诇讗 讘专砖讜转 驻讟讜专 诪谉 讛讙诇讜转 讜讘专砖讜转 讙讜诇讛. 注"讻.
讜讻转讘 讛专"诪 诪住专拽住讟讛 讝"诇 讜讝讛 诇砖讜谞讜 讛诪讘拽注 注爪讬诐 讘专砖讜转讜 讜讛讝讬拽讜 讘讬谉 砖讛讝讬拽讜 讘专砖讜转 讛讬讞讬讚 砖诇 讗讞专 讘讬谉 讘专砖讜转 讛专讘讬诐 讘讬谉 砖讘拽注 讘专砖讜转 讛专讘讬诐 讜讛讝讬拽 讘专砖讜转 讛讬讞讬讚 诇讗讚诐 砖讛讬讛 砖诐 讞讬讬讘 注诇 讛讞讘诇讛 讘讗专讘注讛 讚讘专讬诐 讜驻讟讜专 诪谉 讛讘讜砖转 讜讗诐 讛专讙 讙讜诇讛 讚讛讜讛 诇讬讛 诇讗讝讚讛讜专讬 诪诇讗讝讜拽讬 诇讗讬谞砖讬 讚注讘专讬 讜拽讬讬诪讬 讛转诐 讜讗诐 讘拽注 讘专砖讜转 讛专讘讬诐 讜讛讝讬拽 讘专砖讜转 讛专讘讬诐 讗驻砖专 诇讜诪专 讚拽专讜讘 诇诪讝讬讚 讛讜讗 讜讗讬谉 注讬专 诪拽诇讟 拽讜诇讟转讜 注讚 讻讗谉. 砖诇讬讞 讘讬转 讚讬谉 砖讛讜讗 诪诇拽讛 讜讛讜住讬祝 专爪讜注讛 讗讞转 讜诪转 讛专讬 讝讛 讗讬谞讜 讙讜诇讛 砖讛专讬 拽专讜讘 诇诪讝讬讚 讛讜讗 砖讛讬讛 诇讜 诇讛注诇讜转 注诇 诇讘讜 砖讗讚诐 讛诪讜讻讛 讛讻讗讛 诪专讜讘讛 讗祝 讛讜讗 诪转 诇驻注诪讬诐 讘转讜住驻转 讛讻讗讛 讗讞转 讜讗诐 讟注讛 讛讚讬讬谉 讘诪谞讬谉 讛讛讻讗讜转 讛专讬 讝讛 讙讜诇讛. 讜讙讚讜诇讬 讛诪讞讘专讬诐 讻转讘讜 讘讛 砖讙讜诇讛 讜诇讗 讛讝讻讬专讜 讘讛 诪谞讬谉 讜砖诪讗 住转诐 讛讚讘专讬诐 讛讜讗 专讜爪讛 诇讜诪专 砖讛讜住驻转讜 讘讟注讜转 诪谞讬谉 讛讬转讛 讜诇讗 专讗讜 注爪诪谉 爪专讬讻讬谉 诇驻专砖. 讛专讘 讛诪讗讬专讬 讝"诇.


讘讗砖驻讛 讛注砖讜讬讛 诇讬驻谞讜转 讘诇讬诇讛 讜讻讜'. 讜讗诐 转讗诪专 讗诪讗讬 谞拽讟 讚注砖讜讬讛 诇讬驻谞讜转 讘诇讬诇讛 讚讘诇讗讜 讛讻讬 谞讬讞讗 砖驻讬专 讚讛讬讻讗 讚讗讬讻讗 讚诪讬拽专讬 讜讬转讬讘 讛讜讬 砖讜讙讙 拽专讜讘 诇诪讝讬讚. 讬砖 诇讜诪专 讚诪讬诇转讗 讚砖讻讬讞 谞拽讟 讜讗讬谉 讝讛 专讙讬诇讜转 讚讛讜讬 诪讬拽专讬 讜讬转讬讘 讗讬 诇讗讜 讚注砖讜讬讛 诇讬驻谞讜转 讘诇讬诇讛 讗讜 砖诪讗 诇讗 讛讜讬 砖讜讙讙 拽专讜讘 诇诪讝讬讚 讜诇讗 讛讜讬 诇讬讛 诇讗住讜拽讬 讗讚注转讬讛 讚诪讬拽专讬 讜讬转讬讘. 转诇诪讬讚 讛专"驻 讝"诇.


讜驻讟讜专 诪讙诇讜转. 诇讻讗讜专讛 讛讬讬谞讜 讟注诪讗 诪砖讜诐 讚诇讗 讞砖讬讘 驻砖讬注讛 诇注谞讬谉 讙诇讜转. 讜拽砖讛 讚讛讗 诪讚讞砖讬讘 诇讬讛 驻砖讬注讛 诇注谞讬谉 讗专讘注讛 讚讘专讬诐 讻诇 砖讻谉 诇注谞讬谉 讙诇讜转 讚讛讗 讗诪专讬谞谉 讛讻讬专 讘讛 讜砖讻讞讛 讜讻讜'. 讜讬"诇 讚讛讻讗 讙讘讬 砖诇讗 讘专砖讜转 讛讬讬谞讜 讟注诪讗 讚驻讟讜专 诇驻讬 砖讗讬谉 讚讜诪讛 诇讬注专 讬注专 讬砖 诇讜 专砖讜转 诇讬讻谞住 讜讙讝讬专转 讛讻转讜讘 讛讬讗 诇注谞讬谉 讙诇讜转. 诪讗谉 讚诪转谞讬 诇讛 讗住讬驻讗 讻诇 砖讻谉 讗专讬砖讗 驻讬专讜砖 讚驻讟讜专 诪讙诇讜转 讗讘诇 讘讞讬讜讘 讗专讘注讛 讚讘专讬诐 讛讜讬 讗讬驻讻讗. 讜讗诐 转讗诪专 诪讗讬 讻诇 砖讻谉 讗讚专讘讛 讚讜拽讗 住讬驻讗 诪砖讜诐 讚讛讜讬 砖讜讙讙 拽专讜讘 诇诪讝讬讚 讻讬讜谉 讚讘专砖讜转 讻讚拽讗诪专 诇注讬诇 讗讘诇 专讬砖讗 诇讗. 讜讬"诇 讚讛讻讬 拽讗诪专 诪讗谉 讚诪转谞讬 诇讛 讗住讬驻讗 讚驻讟讜专 诪讙诇讜转 诇驻讬 砖讗讬谞讜 讚讜诪讛 诇讬注专 诪讞诪转 讛讗讬 讟注诪讗 讚讛讜讬 拽专讜讘 诇诪讝讬讚 讗祝 注诇 驻讬 砖讛讬讛 谞专讗讛 诇讜诪专 讚讻诇 砖讻谉 讛讜讗 讚讜拽讗 驻讜砖注 讟驻讬 讻诇 砖讻谉 讗专讬砖讗 讚讬砖 诇谞讜 诇驻讟专讜 诪讙诇讜转 诇驻讬 砖讗讬谞讜 讚讜诪讛 诇讬注专 诪砖讜诐 讟注诪讗 讚讛讜讬 砖诇讗 讘专砖讜转 讜讛砖转讗 诇讗 驻砖注 讻诇 讻讱 讻诪讜 讘讬注专 讜讬砖 讚讙专住讬 讗讬驻讻讗 诪讗谉 讚诪转谞讬 讗专讬砖讗 讜讻讜'. 转诇诪讬讚 讛专"驻 讝"诇.


讞讬讬讘 讘讗专讘注讛 讚讘专讬诐. 讻转讘讜 讘转讜住驻讜转 驻讬专砖 讘拽讜谞讟专住 讻讬讜谉 讚讞讝讬讗 讜讻讜'. 讜拽砖讛 诇专讬讘"讗 讚讗诐 专讗讛讜 讛讬讛 诇讜 诇讛转讞讬讬讘 讜讻讜'. 讜谞专讗讛 诇专讬讘"讗 讚讗讬讬专讬 讘砖诇讗 专讗讛讜. 讜讗诐 转讗诪专 讗诐 讻谉 讗诪讗讬 讞讬讬讘 讘讗专讘注讛 讚讘专讬诐 讛讗 讗诪专讬谞谉 讘驻专拽 讛驻专讛 讗诐 谞讻谞住 诇讞爪专 讘注诇 讛讘讬转 砖诇讗 讘专砖讜转 讜讛讝讬拽讜 讘注诇 讛讘讬转 讘讚诇讗 讬讚注 诇讬讛 驻讟讜专 讜诪转谞讬转讬谉 谞诪讬 讚讛诪讘拽注 注爪讬诐 谞诪讬 诪砖诪注 讚讚讜拽讗 讘专砖讜转 讛专讘讬诐 讞讬讬讘 讗讘诇 讘专砖讜转 注爪诪讜 驻讟讜专. 讜讬"诇 讚讬砖 诇讞诇拽 讘讬谉 讗讜诪谉 诇讗讚诐 讗讞专 诇驻讬 砖讘谞讬 讗讚诐 专讙讬诇讬谉 诇讬讻谞住 诇讘讬转讜 诪讞诪转 讗讜诪谞讜转讜 讬砖 诇讜 诇讬讝讛专 讟驻讬. 讛专讗"砖 讝"诇.
讜讛专"专 讬砖注讬讛 讝"诇 讻转讘 讜讝"诇 讗讞专 诇讬转 诇讬讛 讗讬诪转讗 讚专讘讬讛. 诪讻讗谉 讛拽砖讛 专讬讘"讗 诇讛讗 讚驻讬专砖 专砖"讬 讝"诇 诇注讬诇 讚讛讛讬讗 讚谞讙专 诪讬讬专讬 讘专讗讛讜 讜讗驻讬诇讜 讛讻讬 讘砖诇讗 专讗讛讜 讘专砖讜转 驻讟讜专 诪讙诇讜转 讚讛讻讗 讻讬讜谉 讚诪住专讛讘 讘讜 诇爪讗转 讛讜讛 诇讬讛 讻砖诇讗 讘专砖讜转 讜讗驻讬诇讜 讛讻讬 讛讜讗讬诇 讜专讗讛讜 讞讬讬讘 讜驻讬专讻讗 讚讛讛讬讗 讚谞讙专 诪讬讬专讬 讘砖诇讗 专讗讛讜. 讜转讬诪讛 诇诪讗谉 讚诪转谞讬 诪讬诇转讬讛 讚专讬讘"讗 讗专讬砖讗 讗诪讗讬 讞讬讬讘 讘讗专讘注讛 讚讘专讬诐 讛讜讗讬诇 讜诇讗 专讗讛讜 讻讬讜谉 讚诪讙诇讜转 驻讟讜专 讻诇 砖讻谉 诪讗专讘注讛 讚讘专讬诐 讻讚讗砖讻讞谉 诇注讬诇 讙讘讬 讛讻讬专 讘讛 讜砖讻讞讛 讚诇讙讘讬 讙诇讜转 讛讜讬 砖讜讙讙 讜诇讙讘讬 讗专讘注讛 讚讘专讬诐 讞砖讬讘 诇讬讛 讗谞讜住. 讜讬"诇 讚讛转诐 讙讘讬 谞讙专 讻讬讜谉 砖专讙讬诇讬诐 讘谞讬 讗讚诐 诇讘讗 诇讘讬转讜 讛讜讬 诇讬讛 诇讗住讜拽讬 讗讚注转讬讛 讜诇讗 讛讜讬 讗谞讜住 诇注谞讬谉 讗专讘注讛 讚讘专讬诐 讜讛讗 讚诇讗 诪讞讬讬讘 讙诇讜转 讙讝讬专转 讛讻转讜讘 讛讬讗 讚讘注讬谞谉 讚讜诪讬讗 讚讬注专. 讜专讬"抓 驻讬专砖 诪讛讛讜讗 讚谞讙专 讜讚讗讬 讘专讗讛讜 讜驻讟讜专 诪讙诇讜转 讛讜讗讬诇 讜谞讻谞住 砖诇讗 讘专砖讜转 讜讛讻讗 讻讬讜谉 讚谞讻谞住 讘专砖讜转 讚诪讬 诇讬注专 讗祝 注诇 驻讬 砖诪住专讛讘 讘讜 诇爪讗转. 讜讻谉 诪砖诪注 讘讬专讜砖诇诪讬 讚讗祝 讘专讗讛讜 讛讜讗讬诇 讜砖诇讗 讘专砖讜转 谞讻谞住 驻讟讜专 诪讙诇讜转 讚诪住讬拽 讗诪专 专讘讬 讬讜住讬 讘专讘讬 讞谞讬谞讗 讛讬讛 注讜诪讚 讜诪讘拽注 讘讞爪专讜 讜谞讻谞住 驻讜注诇 诇转讘讜注 砖讻专讜 讜谞转讝讛 讘拽注转 讜讛讝讬拽转讜 讞讬讬讘 讜讻讜' 讜讛讗 转谞讗 专讘讬 讞讬讬讗 讜讻讜'. 讜诪砖谞讬 讻讬讜谉 讚讗诪专 诇讜 讛讻谞住 讞讬讬讘 驻讬专讜砖 诇讗 转讞诇拽 讘专讗讛讜 讜诇讗 专讗讛讜 讗诇讗 讚专讘讬 讬讜住讬 讻砖讗诪专 诇讜 讛讻谞住 讗讘诇 诪转讞讬诇讛 讛讬讛 专讜爪讛 诇讜诪专 讚诇专讘讬 讬讜住讬 讘专讘讬 讞谞讬谞讗 讞讬讬讘 注诇 讛谞讝拽 讜驻讟讜专 诪讙诇讜转 讛讜讗讬诇 讜砖诇讗 讘专砖讜转 讛讜讗. 讜爪专讬讱 注讬讜谉 讚砖诪讗 诪砖讜诐 讛讻讬 讚讞讬 诇讛 讜诪讞诇拽 讘讬谉 讗诪专 诇讜 讛讻谞住 诇砖诇讗 讗诪专 诇讜 讛讻谞住 讻诪讜 砖诪讞诇拽 诪讻讞 拽讜砖讬讗 讚专讘讬 讞讬讬讗. 讜转讬专抓 专"讬 讚诇讗 讚诪讬 诇诪转谞讬转讬谉 讚砖诪讗 讻谞讬住转 驻讜注诇 讚诪讬 拽爪转 诇讘专砖讜转 讚讗讬讘注讬 诇讬讛 诇讗住讜拽讬 讗讚注转讬讛 讚讗转讬 驻讜注诇 诇转讘讜注 砖讻专讜 诇讛讻讬 讗拽砖讛 诇讬讛 诪专讘讬 讞讬讬讗 讚讘驻讜注诇 讗诪专 诇诪讬诇转讬讛. 注"讻.


讜讝讛 诇砖讜谉 讛专讗讘"讚 讝"诇 讜讛讗讬 讚诪转谞讬 讗住讬驻讗 讚讗驻讬诇讜 谞讻谞住 讘专砖讜转 驻讟讜专 诪讙诇讜转 讗讬讻讗 诇讗拽砖讜讬讬 注诇讛 诪诪转谞讬转讬谉 讚诪讻讜转 讚转谞谉 讝专拽 讗讘谉 讜讻讜'. 讜讗讬讻讗 诇诪讬诪专 讛转诐 讚诇讗 讞讝讬 诇讬讛 诪讬讛讜 讗讬讘注讬 诇讬讛 讗住讜拽讬 讗讚注转讬讛 讗讘诇 讛讻讗 讚讞讝讬 诇讬讛 讜诪砖讜诐 讛讻讬 讛讜讬 诇讬讛 拽专讜讘 诇诪讝讬讚. 注"讻.
注讜讚 讻转讘讜 讘转讜住驻讜转 讜讻讬 讚讞讬 诇讛 讘讬专讜砖诇诪讬 讜诪讜拽讬 讚专讘讬 讬讜住讬 讘专讘讬 讞谞讬谞讗 讘砖讗诪专 诇讬讛 讛讻谞住 讗讝 讜讚讗讬 爪专讬讱 诇讛注诪讬讚讛 讘砖诇讗 专讗讛讜 讚诇讗 转讬拽砖讬 讚谞驻讞. 讜转讬诪讛 诇诪讛 诇讗 讗诪专讜 讚诇讗 转讬拽砖讬 诪讗谉 讚诪转谞讬 专讘讬 讬讜住讬 讘专讘讬 讞谞讬谞讗 讗专讬砖讗 讚诪砖诪注 讗讘诇 讗住讬驻讗 讞讬讬讘 讙诇讜转 诪砖讜诐 讚讘专砖讜转 讜专讗讛讜. 讜讻讬 转讬诪讗 讚讗讬讻讗 诪讗谉 讚诪转谞讬 诇讛 讗住讬驻讗 驻讟讜专 讗讬谞讜 讞讜砖砖 诇讛拽砖讜转 诪诪讗谉 讚诪转谞讬 诇讛 讗专讬砖讗 讚讗讬讻讗 诇诪讬诪专 讚诇诪讗谉 讚诪转谞讬 讗住讬驻讗 诇讚讬讚讬讛 讗讬谉 爪专讬讱 诇讛注诪讬讚 讛讛讬讗 讚专讘讬 讬讜住讬 讘专讘讬 讞谞讬谞讗 讘砖诇讗 专讗讛讜 讗诇讗 讗祝 注诇 驻讬 砖谞转谉 诇讜 专砖讜转 讜专讗讛讜 驻讟讜专 诪讙诇讜转 讚诇讗 住讙讬 诇讬讛 讘讙诇讜转 讜诇讗 爪专讬讱 诇讛注诪讬讚 讛讛讬讗 讚谞驻讞 砖专讘讜 诪住专讘 讘讜 诇爪讗转 讗诇讗 讻诪砖诪注讛 砖讗驻讬诇讜 讗讞专 驻讟讜专 诪讙诇讜转. 讜讻谉 讬砖 诪驻专砖讬诐 讘讛讚讬讗 讗讘诇 诪讗谉 讚诪转谞讬 诇讛 讗专讬砖讗 爪专讬讱 诇讜诪专 讚讗讞专 讞讬讬讘 讙诇讜转 讗诐 讻谉 诇诪讛 诇讗 讗诪专讜 讚诇讗 转讬拽砖讬 诪讗谉 讚诪转谞讬 诇讛 讗专讬砖讗 讚诪砖诪注 讗讘诇 讗住讬驻讗 讞讬讬讘 讙诇讜转 讜爪专讬讱 注讬讜谉. 讙诇讬讜谉.


诪讗谉 讚诪拽砖讬 诇讛 讗住讬驻讗 讜讻讜'. 诇驻讬 诪住拽谞讗 讚诇注讬诇 讚驻讟专讬 讘住讬驻讗 诪砖讜诐 讚讛讜讬 拽专讜讘 诇诪讝讬讚 诪砖诪注 讚讬讜转专 讛专讬砖讗 拽专讜讘讛 讜讻讜' 讻诪讜 砖讻转讘讜 讘转讜住驻讜转. 讛专讗"砖.


驻讟讜专 讜讗驻讬诇讜 谞讻谞住 讘专砖讜转 讜讻讜'. 转讬诪讛 诇诪讛 诇讗 转讬专抓 讛转诇诪讜讚 诪讗谉 讚诪转谞讬 讗专讬砖讗 讚诪砖诪注 讗讘诇 住讬驻讗 讞讬讬讘 讻砖专讗讛讜 讜讛讗 讚转谞讬讗 驻讟讜专 讜讗驻讬诇讜 谞讻谞住 讘专砖讜转 讛讬讬谞讜 讻砖诇讗 专讗讛讜. 讜讬"诇 讗讬 讛讗 讚拽转谞讬 驻讟讜专 讜讗驻讬诇讜 谞讻谞住 讘专砖讜转 讗讬讬专讬 讘砖诇讗 专讗讛讜 讗诐 讻谉 诪讗讬 讗驻讬诇讜 讚诪砖诪注 讘讻讬 讛讗讬 讙讜讜谞讗 讚讘专砖讜转 讜诇讗 专讗讛讜 讛讜讬 讚讜拽讗 讞讚讜砖 讚驻讟讜专 讗讘诇 讘注谞讬谉 讗讞专 诇讗 讜讛讗讬讻讗 砖诇讗 讘专砖讜转 讜专讗讛讜 谞诪讬 讚驻讟讜专 讗诇讗 讜讚讗讬 诇讬讻讗 诇诪讬诪专 讛讻讬. 讙诇讬讜谉.


讗讬 讛讻讬 讗讞专 谞诪讬. 转讬诪讛 讜诇讬诪讗 讛讻讬 谞诪讬 讚讘专讬讬转讗 诪讬讬专讬 讙诐 讘讗诪专 讜讘诪住专讛讘 讜诇讗 转讬拽砖讬 诪讬讚讬 讗讛讛讬讗 讚诇注讬诇. 讜讬"诇 讚讗住讜讙讬讗 讚转诇诪讜讚讗 驻专讬讱 讚讗讜拽诪讗 讘砖讜诇讬讗 讚谞讙专讗 讚诪讗讬 讚讜讞拽讬讛 诇讗讜拽诪讬讛 讘砖讜诇讬讗 诇讜拽诪讗 讘讗讞专. 转诇诪讬讚 讛专"驻 讝"诇.
讜诇注谞讬谉 驻住拽 讻转讘 讛专讘 讛诪讗讬专讬 讝"诇 讜讝讛 诇砖讜谞讜 讛讝讜专拽 讗讘谉 讘专砖讜转 讛专讘讬诐 讜讛专讙 讗讬谞讜 讙讜诇讛 砖拽专讜讘 诇诪讝讬讚 讛讜讗. 讜讻谉 诪讬 砖住讜转专 讻讜转诇讜 诇专砖讜转 讛专讘讬诐 讘讬谉 讘讬讜诐 讘讬谉 讘诇讬诇讛 讛讬讛 住讜转专讜 诇爪讚 讗砖驻讛 讗诐 讛讬讗 注砖讜讬讛 诇讬驻谞讜转 讘谞讬 讗讚诐 诪爪讜讬讬诐 讘讛 讜讛专讬 讝讛 驻讟讜专 诪谉 讛讙诇讜转 诪爪讚 拽专讜讘 诇诪讝讬讚 讜讗诐 讗讬谞讛 注砖讜讬讛 诇讬驻谞讜转 讗讬谉 讘谞讬 讗讚诐 诪爪讜讬讬诐 讘讛 讜讛专讬 讝讛 驻讟讜专 诪讙诇讜转 诪爪讚 拽专讜讘 诇讗讜谞住. 讗诐 讛讬转讛 注砖讜讬讛 诇讬驻谞讜转 讘诇讬诇讛 讜诇讗 讘讬讜诐 住转专讜 讘讬讜诐 驻讟讜专 诪爪讚 拽专讜讘 诇讗讜谞住 讜讗诐 讘诇讬诇讛 驻讟讜专 诪爪讚 拽专讜讘 诇诪讝讬讚. 讜讗诐 注砖讜讬讛 诇讬驻谞讜转 讘诇讬诇讛 讜诇讗 讘讬讜诐 讗诇讗 砖注诇 讬讚讬 讛讚讞拽 讗讚诐 谞讻谞住 讘讛 讘讬讜诐 讜讛讬讛 住讜转专 讘讬讜诐 讜讛专讙 讛专讬 讝讛 讙讜诇讛. 讜讙讚讜诇讬 讛诪讞讘专讬诐 驻住拽讜 讚讜拽讗 讻砖讬砖讘 砖诐 注讚 砖诇讗 讛转讞讬诇讛 讛讗讘谉 诇讬驻讜诇 讛讗 讗诐 诇讗 讛讬讛 砖诐 讘砖注讛 砖讛转讞讬诇讛 讛讗讘谉 诇讬驻讜诇 讜讘讗 诇砖诐 讗讞专 砖讛转讞讬诇讛 诇讬驻讜诇 讜谞驻诇讛 注诇讬讜 讜诪转 驻讟讜专. 注"讻 诇砖讜谉 讛专讘 讛诪讗讬专讬 讝"诇.





诪讛专砖"讗 - 讞讬讚讜砖讬 讛诇讻讜转

讘讚"讛 讚诇讗 住讙讬 诇讬讛 讘讙诇讜转 讻讜' 讜讗诪讗讬 讙讜诇讛 讻砖谞讻谞住 讘专砖讜转 讜讬"诇 讻讜' 注讻"诇 讜诇诪讗讬 讚讘注讬 诇诪讬诪专 谞诪讬 讟注诪讗 诇驻讬 砖讗讬谞讜 讚讜诪讛 诇讬注专 讬砖 诇驻诇讜讙讬 讘讛讻讬 讚讛转诐 讻讬讜谉 讚讬砖 诇谞讬讝拽 讚专讱 讘转讜讻讜 讛讜讬 讚讜诪讛 诇讬注专 讚讝讛 诇专砖讜转讜 谞讻谞住 讜讝讛 诇专砖讜转讜 谞讻谞住 诪砖讗"讻 讛讻讗 讚诇专砖讜转 讞讘讬专讜 谞讻谞住 讜拽"诇:


讘讚"讛 讞讬讬讘 讘讚' 讚讘专讬诐 驻讬专讜砖 讻讜' 讜诪讜拽讬 讚专' 讬讜住讬 讘专 讞谞讬谞讗 讻砖讗讜诪专 诇讜 讛讻谞住 讜讚讗讬 爪专讬讱 讻讜' 注讻"诇 诇讗 讬讚注谞讗 诪讬 讛讻专讬讞 讗讜转诐 诇讝讛 讚讛讗 诇诪讗讬 讚诪讜拽讬 讛转诐 讚专讬讘"讞 讻砖讗诪专 诇讜 讛讻谞住 讛讬讬谞讜 讻诇讬砖谞讗 拽诪讗 讚诪转谞讬 诇讛 讗住讬驻讗 讜讗驻讬' 讘专砖讜转 驻讟讜专 讜诇讛讛讜讗 诇讬砖谞讗 拽讜砖讟讗 讛讜讗 讘谞驻讞 讘讗讞专 谞诪讬 讚诪住专讛讘 诇爪讗转 讚驻讟讜专 讚诇讗 诪讜拽诪讬谞谉 讛讛讬讗 讚谞驻讞 讘砖讜诇讬讗 讚谞驻讞 讗诇讗 诇讛讛讜讗 诇讬砖谞讗 讚诪转谞讬 诇讛 讗住讬驻讗 讗讘诇 专讬砖讗 讻讬讜谉 讚讘专砖讜转 讞讬讬讘 讜讚讜"拽:





诪讛专砖"讗 - 讞讬讚讜砖讬 讗讙讚讜转

讘讜讗讜 讜谞爪讗 诇拽专讗转 讻诇讛 讻讜'. 拽专讗 讛砖讘转 讻诇讛 注"驻 诪"砖 诇讻诇 讬砖 讘谉 讝讜讙 讜诇讬 诇讗 谞转转 讘谉 讝讜讙 讗"诇 讻谞住转 讬砖专讗诇 讬讛讬讛 讘谉 讝讜讙讱 讻讜' 讜讛砖讘转 讙讜驻讬讛 讛讬讗 讻谞砖讜讗讛 诇讬砖专讗诇 讗讘诇 讘驻谞讬讗 讚诪注诇讬 砖讘转讗 讛讬讗 讻讛讻谞住转 讻诇讛 诇讞讜驻讛 讜讻诪讜 砖注"讬 讛拽讚讜砖讬谉 讘讛讻谞住转讛 诇讞讜驻讛 谞注砖讬转 讛讻诇讛 谞砖讜讗讛 讻谉 讛砖讘转 讘讛讻谞住转讜 讘拽讬讚讜砖 讛讬讜诐 谞注砖讬转 讻谞砖讜讗讛 诇讬砖专讗诇 讜拽专讗讛 诪诇讻转讗 砖讛讬讗 讻诇转 讛诪诇讱 讚讻诇 讬砖专讗诇 讘谞讬 诪诇讻讬诐 讛诐 讜诇讝讛 讗诪专 专"讞 讘驻谞讬讗 讚诪注诇讬 砖讘转讗 讚讛讬讬谞讜 讘注"砖 拽讜讚诐 讻谞讬住转讛 讘讜讗讜 讜谞爪讗 诇拽专讗转 讻讜' 讚讚专讱 讛讞转谉 诇爪讗转 诇拽专讗转 讛讻诇讛 讻诪"砖 讛' 诪住讬谞讬 讘讗 讬爪讗 诇拽专讗转诐 讻讜' 讻讞转谉 讛讬讜爪讗 诇讛拽讘讬诇 驻谞讬 讛讻诇讛 讻讜' 讻驻专砖"讬 驻专砖转 讜讝讗转 讛讘专讻讛. 讜讗诪专 讚专讘讬 讬谞讗讬 诪讚讛 讗讞专转 讛讬转讛 诇讜 砖诇讗 讗诪专 谞爪讗 诇拽专讗转讛 讜讗讚专讘讛 讛讜讛 拽讗讬 讜注讜诪讚 讘诪拽讜诪讜 讜讛讬讬谞讜 讚讘讻谞讬住转讛 讗诪专 讘讜讗讬 讻诇讛 讻讜' 砖讛讻诇讛 转讘讗 讗诇讬讜 讻讚专讱 讛讻诇讛 讗讞专 讻谞讬住转讛 诇讞讜驻讛 砖转讘讗 诪讘讬转 讗讘讬讛 诇讘讬转 讘注诇讛 讜诇讝讛 讻驻诇 讛注谞讬谉 讘讜讗讬 讻诇讛 讘讜讗讬 讻诇讛 讚专"诇 讘讜讗讬 讻诇讛 诇讞讜驻讛 讜讗讞"讻 讘讜讗讬 讻诇讛 诇讘讬转 讘注诇讱 讜拽"诇:





讞讻诪转 砖诇诪讛

讙诪' 讛诪讘拽注 讘专砖讜转 讛讬讞讬讚 讜讛讝讬拽 讘专砖讜转 讛专讘讬诐 讘专讛"专 讜讛讝讬拽 讘专砖讜转 讛讬讞讬讚 讘专讛"讬 讜讛讝讬拽 讘专讛"讬 讗讞专 讻讜' 讻爪"诇:





讘谉 讬讛讜讬讚注

讘旨讜止讗讜旨 讜职谞值爪值讗 诇执拽职专址讗转 讻旨址诇旨指讛 诪址诇职讻旨职转指讗. 讻讘专 驻专砖转讬 讘住"讚 诇注讬诇 诇诪讬 拽讗诪专 '讘旨讜止讗讜旨' 讜注讜讚 谞专讗讛 诇讬 讘住"讚 砖讛讬讛 讚专讻讜 诇拽讘抓 注诪讜 讘谞讬 讗讚诐 讚专讱 讛讬诇讜讻讜 讻砖讛讬讛 讛讜诇讱 诇拽讘诇 砖讘转 讛谉 讻讚讬 诇讝讻讜转 讗转 讗讞专讬诐 讜讛谉 讻讚讬 砖讬讛讬讜 注诪讜 注砖专讛.
讜注讜讚 谞专讗讛 诇讬 讘住"讚 注诇 诪讛 砖讗诪专 专讘讬谞讜 讝诇讛"讛 (讘砖注专 讛讻讜谞讜转 讚祝 住' 注"讚) 讘砖讘转 注爪诪讜 诪讗讬专 砖诐 讗讛讬志讛 讚讬讜讚讬谉 砖注讜诇讛 拽住"讗 讜讛讜讗 住讜讚 讛谞讜注诐 讛谞诪砖讱 讬讜诐 砖讘转 注讬讬谉 砖诐. 讜讛谞讛 诪住驻专 讬砖专讗诇 [541] 注诐 诪住驻专 讗讛讬志讛 讚讬讜讚讬谉 砖讛讜讗 拽住"讗 [讗诇祝 讛讬 讬讜讚 讛讬=161] 注讜诇讛 诪住驻专 砖讘转 [702] 讜诇讝讛 讗诪专 讘旨讜止讗讜旨 讜职谞值爪值讗 诇拽专讗转 砖讘转 注诐 讛讗讜专讜转 讚砖诐 讗讛讬志讛 讚讬讜讚讬谉 讛讜讗 诪讚讘专 讘讜讗讜 注诪讬 讜讗讝 砖谞讬谞讜 谞爪讗 诇拽专讗转 砖讘转 讻讬 诪住驻专 砖诇讻诐 诪住驻专 砖诇讬 砖讗谞讬 讬砖专讗诇 注讜诇讛 诪住驻专 砖讜讛 诇拽专讗转 诪住驻专 砖讘转.
讜讘讝讛 讬讜讘谉 诪讗诪专 专讘讜转讬谞讜 讝"诇 (讘专讗砖讬转 专讘讛 讬讗, 讞) 讗指诪职专指讛 砖址讈讘指旨转 诇执驻职谞值讬 讛址拽指旨讚讜止砖讈 讘指旨专讜旨讱职 讛讜旨讗, 诇职讻指诇 讛址讬指旨诪执讬诐 谞指转址转指旨 讘侄旨谉 讝讜旨讙 讜职诇执讬 诇止讗 谞指转址转指旨 讘侄旨谉 讝讜旨讙? 讗指诪址专 诇指讛旨 讬执砖讉职专指讗值诇 讬执讛职讬讜旨 讘旨侄谉 讝讜旨讙值讱职. 讜讛讬讬谞讜 讻讬 诪住驻专 讛讗专讛 砖诇 砖讘转 讜诪住驻专 讬砖专讗诇 讛诪讛 注讜诇讬诐 讘诪住驻专 砖讘转.



专址讘旨执讬 讬址谞旨址讗讬 诪执转职注址讟旨值祝 讜职拽指讗执讬, 讜职讗指诪址专: 讘旨讜止讗执讬 讻址诇旨指讛, 讘旨讜止讗执讬 讻址诇旨指讛. 讛谞讛 专讘讬谞讜 讛讗专"讬 讝诇讛"讛 [讝讻专讜谞讜 诇讞讬讬 讛注讜诇诐 讛讘讗] 讗诪专 砖爪专讬讱 诇讜诪专 驻注诐 砖诇讬砖讬转 讘诇讞砖 讻谞讙讚 讛讚注转 讚讬爪讬专讛 讜讘讙诪专讗 诇讗 讛讜讝讻专讜 讗诇讗 专拽 砖谞讬 驻注诪讬诐 讘拽讜诇 专诐 讻谞讙讚 讞讻诪讛 讜讘讬谞讛 讚讬爪讬专讛 讜讘讜讚讗讬 讛讗诪转 讛讜讗 讻诪讜 砖讗诪专 专讘讬谞讜 讛讗专"讬 讝"诇 讟注诪讜 砖诇 讚讘专 讗讱 讚讘专讬 转讜专讛 讻职驻址讟执旨讬砖讈 讬职驻止爪值抓 住指诇址注, 注诇 讻谉 谞专讗讛 诇讬 讘住"讚 砖爪专讬讱 诇注砖讜转 拽讘诇转 砖讘转 讘诪讞砖讘讛 讜讚讘讜专 讜诪注砖讛 讜诇讻谉 讻谞讙讚 诪注砖讛 讜讚讘讜专 砖讛诐 讙诇讜讬讬诐 讗讜诪专 砖谞讬 驻注诪讬诐 讘拽讜诇 专诐 讜讻谞讙讚 讛诪讞砖讘讛 砖讛讬讗 谞住转专转 讗讜诪专 驻注诐 讗讞转 讘诇讞砖.





驻谞讬 讬讛讜砖注

讘讙诪专讗 讗诪专 专"讬 讘专 讞谞讬谞讗 讜讻讜' 诇驻讬 砖讗讬谞讜 讚讜诪讛 诇讬注专 讜讻讜' 注讚 讗诇讗 讗诪专 专讘讗 诪讗讬 驻讟讜专 诪讙诇讜转 讜讻讜' 讜讛讬讬谞讜 讟注诪讗 讚专讬讘"讞 讚讛"诇 砖讜讙讙 拽专讜讘 诇诪讝讬讚 注讻"诇. 讜谞"诇 讚讛讗 讚讗诪专讬谞谉 讚砖讜讙讙 拽专讜讘 诇诪讝讬讚 诇讗 住讙讬 讘讙诇讜转 讛讬讬谞讜 讙"讻 诇驻讬 砖讗讬谞讜 讚讜诪讛 诇讬注专 讚讬注专 讻诇 讗' 诇讚注转讜 谞讻谞住 讗讘诇 讝讛 诇讚注转 讞讘讬专讜 谞讻谞住 讜讛"诇 砖讜讙讙 拽专讜讘 诇诪讝讬讚 讗诇讗 讚专讘讗 讘讗 诇转拽谉 讛诇' 砖诇 驻讟讜专 诪讙诇讜转 讜讝讛 诪讜讻专讞 诪爪讚 讛诇砖讜谉 讚讛讗 讚讗诪专讬谞谉 诇注讬诇 驻讟讜专 诪讙诇讜转 诇驻讬 砖讗讬谞讜 讚讜诪讛 诇讬注专 砖讻诇 讝讛 讛讜讗 诪讚讘专讬 专讬讘"讞 讚讗诇"讻 讛讜诇"诇 诪"讟 诇驻讬 砖讗讬谞讜 讚讜诪讛 讗"讜 讚专讬讘"讞 拽讗诪专 讛讻讬 讜讻讗谉 诪砖诪注 谞诪讬 讚专讘讗 诇讗 讘讗 诇讞诇讜拽 讗讚专讬讘"讞 讚拽讗诪专 讘讛讚讬讗 讜讛讬讬谞讜 讟注诪讗 讚专讬讘"讞 讗"讜 讚讞讚 讟注诪讗 讛讜讗 讻诪"砖 讜讻"谞 诇讛讚讬讗 诪住讜祝 讛住讜讙讬讗 讻诪"砖 讘住诪讜讱 讜讻谞"诇 诪诇砖讜谉 讛转讜住' 讘讚"讛 诪讬转讬讘讬 讛讝讜专拽 讜注讬讬谉 诪"砖 砖诐 讜拽"诇 讜讗"砖 讚讛"诇 砖讜讙讙 拽专讜讘 诇诪讝讬讚 讜诇讗 住讙讬 诇讬讛 讘讙诇讜转 讜讛讬讬谞讜 砖讗讬谞讜 讙讜诇讛 讻讬 讛讬讻讬 讚诇讗 诇讬讛讜讬 诇讬讛 讻驻专讛 讜诪"诪 讗讬谞讜 谞讛专讙 讻诪讜 砖诪爪讬谞讜 讻诪讛 驻注诪讬诐 讘诪住讻转 诪讻讜转 讻诪讜 讙讘讬 砖讜谞讗 讜讻讬讜爪讗 讘讜 谞诪爪讗 讚诇驻"讝 讚讘专讬 专讬讘"讞 讘诪诇转讬讛 拽讗讬 讚驻讟讜专 诪讙诇讜转 讜拽"诇:


讘驻专砖"讬 讞讬讬讘 讘讚' 讚讘专讬诐 讜讻讜' 讜专讬砖讗 讚砖诇讗 讘专砖讜转 驻讟讜专 诪讚' 讚讘专讬诐 讜讻讜' 注讻"诇. 讝讛 诪讜讻专讞 诪讚拽转谞讬 讜讗诐 讛讝讬拽 讘专砖讜转 讞讬讬讘 讜讛讬讬谞讜 讚' 讚讘专讬诐 诇讞讜讚 讗"讻 诪砖诪注 诇讛讚讬讗 讚讚讜拽讗 讘专砖讜转 讛讜讗 讚讞讬讬讘 讗讘诇 砖诇讗 讘专砖讜转 驻讟讜专 讜注讬讬谉 诪"砖 讘住诪讜讱 讘讝讛 讘砖诐 讙讚讜诇讬 讛诪驻专砖讬诐 砖讻转讘讜 诇讛讬驻讱 讜讗讬谉 诇讛拽砖讜转 诇驻专砖"讬 讗诪讗讬 拽转谞讬 讘专讬砖讗 讜诪转 驻讟讜专 讚诪砖诪注 驻讟讜专 诪讙诇讜转 讜诇讗 讗砖诪注讬谞谉 讚讗驻讬诇讜 讛讝讬拽 驻讟讜专 诪讚' 讚讘专讬诐 讚诇讻讗讜专讛 谞专讗讛 讚专砖"讬 讝"诇 讙专讬住 讜诪转 讻讙讬专住转 讛专讬"祝 讜讛专讗"砖 讝"诇 讚讬"诇 讚专讘讜转讗 拽诪"诇 讚讗讬 讗砖诪注讬谞谉 讛讝讬拽 讛"讗 讚讟注诪讗 诪砖讜诐 讚讗谞讜住 讛讜讗 讗讘诇 讘诪转 讞讬讬讘 讘讙诇讜转 讻诪讜 讘讛讻讬专 讘讛 讜砖讻讞讛 讜讻诪"砖 讛转讜住' 讘讚"讛 诪讗谉 讚诪转谞讬 诇讻讱 谞拽讟 讚讗驻讬' 诪讙诇讜转 驻讟讜专 讜讛讬讬谞讜 诇驻讬 砖讗讬谞讜 讚讜诪讛 诇讬注专 讗讘诇 诪讚' 讚讘专讬诐 驻砖讬讟讗 讚驻讟讜专 诪讟注诐 讚讗谞讜住 讛讜讗 讜讻谉 讗讬谉 诇讛拽砖讜转 讗诪讗讬 讗砖诪注讬谞谉 驻讟讜专 讚讙诇讜转 讙讘讬 砖诇讗 讘专砖讜转 讜转"诇 讚讗驻讬' 讘专砖讜转 驻讟讜专 讛讬讬谞讜 诪砖讜诐 砖讗讬谉 讛驻讟讜专讬诐 砖讜讜讬谉 讚讘住讬驻讗 砖讛讬讗 讘专砖讜转 讛驻讟讜专 讚讙诇讜转 讛讜讗 诪砖讜诐 讞讜诪专讗 讚诇讗 住讙讬 诇讬讛 讚诇讬讛讜讬 讻驻专讛 讘讙诇讜转 诇讻讱 谞拽讟 砖诇讗 讘专砖讜转 讚驻讟讜专 诇讙诪专讬 诪砖讜诐 拽讜诇讗 讜讚讜拽 讛讬讟讘:


讘转讜住驻讜转 讘讚"讛 诪讬转讬讘讬 讛讝讜专拽 讜讻讜' 讘专讬砖 讗诇讜 讛谉 讛讙讜诇讬谉 讚专砖 讘砖讙讙讛 驻专讟 诇诪讝讬讚 讜诪讜拽讬 诇讛 驻专讟 诇讗讜诪专 诪讜转专 讜讻讜' 注讻"诇. 砖诐 讘讙诪' 驻专讬讱 讗讜诪专 诪讜转专 讗谞讜住 讛讜讗 讜诪砖谞讬 砖讗谞讬 讗讜诪专 讛讗讜诪专 诪讜转专 拽专讜讘 诇诪讝讬讚 讛讜讗 讜讗"讻 讬砖 诇讚拽讚拽 讗诪讗讬 讚讞讬拽 讘讗诪转 诇讗讜拽诪讬 讚讜拽讗 讘讗讜诪专 诪讜转专 讜讗诪讗讬 诇讗 诪讜拽讬 诇讛 讘砖讜讙讙 拽专讜讘 诇诪讝讬讚 讘讻讛"讙 讚讛讻讗 讜讗"诇 讚诪住转讘专讗 讟驻讬 诇讗讜拽诪讬 讘讗讜诪专 诪讜转专 讬讜转专 诪讛讛讬讗 讚讛讻讗 讻诪"砖 讛转讜住驻讜转 讘讝讛 讛讚讬讘讜专 讚讗"讻 转拽砖讬 诇讛讬驻讱 诪谞"诇 讛讛讬讗 讚讛讻讗 讗讘诇 诇驻诪"砖 讗"砖 讚讛讻讗 讬诇驻讬谞谉 诇驻讬 砖讗讬谞讜 讚讜诪讛 诇讬注专 讜讗"讻 讗讬讬转专 诇讛 讘砖讙讙讛 讜诪讜拽诪讬谞谉 诇讛 讘注"讻 讘讗讜诪专 诪讜转专 讜诪讗讜诪专 诪讜转专 谞诪讬 诇讗 讬诇驻讬谞谉 讛讛讬讗 讚讛讻讗 讻住讘专转 讛转讜住' 诇讻讱 讗讬爪讟专讬讱 谞诪讬 诇诪讬诇祝 诪讬注专 讜转专讜讜讬讬讛讜 爪专讬讻讬 讜拽"诇:


讘讗"讚 讜讛讗 讚驻专讬讱 讜讻讜' 讜诇讗 讗转讬讗 讛讗讬 讻诪讗谉 讚诪转谞讬 讚专讬讘"讞 讗专讬砖讗. 讜谞专讗讛 讚讝讛 诪讜讻专讞 讙"讻 诪诪住拽谞讗 讚砖诪注转讬谉 讚拽讗诪专讬谞谉 讜诪讗谉 讚诪转谞讬 讗专讬砖讗 讗讘诇 讘住讬驻讗 讻讬讜谉 讚讘专砖讜转 讞讬讬讘 讙诇讜转 谞诪爪讗 诪砖诪注 诇讛讚讬讗 讚诪讗谉 讚诪转谞讬 讗专讬砖讗 诇讗 讞讬讬砖 讻诇诇 讘诪讗讬 讚讛讜讬 砖讜讙讙 拽专讜讘 诇诪讝讬讚 讚讗驻"讛 讞讬讬讘 讙诇讜转 讜注驻"讝 讬砖 诇讛拽砖讜转 注诇 讚讘专讬 讛专诪讘"诐 讜砖讗专 驻讜住拽讬诐 砖驻住拽讜 诇讛讚讬讗 讻诇讬砖谞讗 讘转专讗 讚砖诇讗 讘专砖讜转 讞讬讬讘 讘讚' 讚讘专讬诐 讜驻讟讜专 诪讙诇讜转 讜讘专砖讜转 讞讬讬讘 谞诪讬 讙诇讜转 讗"讻 诪砖诪注 讚诇讗 讞讬讬砖讬谞谉 诇砖讜讙讙 拽专讜讘 诇诪讝讬讚 讜讗讬诇讜 讘讝讜专拽 讗讘谉 诇专"讛 驻住拽 讛专诪讘"诐 诇讛讚讬讗 讚诇讗 住讙讬 诇讬讛 讘讙诇讜转 诪讟注诪讗 讚砖讜讙讙 拽专讜讘 诇诪讝讬讚 讜谞"诇 诇讬讬砖讘 砖讛专诪讘"诐 诪驻专砖 讚讛讗 讚讗诪专讬谞谉 讗讘诇 讘住讬驻讗 讻讬讜谉 讚讘专砖讜转 讞讬讬讘 讙诇讜转 讗讬谉 讛讻讜讜谞讛 讚诇讗 讗讬讻驻转 诇谉 讘诪讛 砖讛讜讗 砖讜讙讙 拽专讜讘 诇诪讝讬讚 讗诇讗 注讬拽专 讛讻讜讜谞讛 讚注"讻 诪讗谉 讚诪转谞讬 诇讛 讗专讬砖讗 讚驻讟讜专 讚谞拽讟 讘砖诇讗 讘专砖讜转 讛讬讬谞讜 诪讙诇讜转 讗"讻 诪讜讻专讞 诇讜诪专 讚讘专砖讜转 讞讬讬讘 讙诇讜转 讜讛讟注诐 讘讝讛 诇驻讬 砖讗讬谉 专讗讜讬 诇拽专讜转讜 砖讜讙讙 拽专讜讘 诇诪讝讬讚 讚讗注"讙 砖讛讜讗 讘专砖讜转 诇讗 讚诪讬 诇讝讜专拽 讗讘谉 诇专"讛 讚讛讜讬 砖讜讙讙 拽专讜讘 诇诪讝讬讚 诇驻讬 砖讝讜专拽 讘讻讜讜谞讛 诇诪拽讜诐 讚砖讻讬讞讬 讗讬谞砖讬 讗讘诇 讻讗谉 讙讘讬 谞讙专 讚讘注讘讬讚转讬讛 讟专讬讚 讜讛讘拽注转 谞转讝讛 砖诇讗 讘讻讜讜谞讛 诇讗 砖讬讬讱 诇拽专讜转讜 拽专讜讘 诇诪讝讬讚 讜诪讻"砖 讗诐 谞驻专砖 讚讗讬讬专讬 砖诇讗 专讗讛讜 讗讘诇 诇注讬诇 讙讘讬 诪讗谉 讚诪转谞讬 讗住讬驻讗 讚住"诇 讚讗驻讬' 讘讻讛"讙 讛讜讬 砖讜讙讙 拽专讜讘 诇诪讝讬讚 驻专讬讱 砖驻讬专 诪讛讛讬讗 讚讛讝讜专拽 讗讘谉 砖讛讜讗 讬讜转专 拽专讜讘 诇诪讝讬讚 讜讗驻"讛 讙讜诇讛 讜诪砖谞讬 讚讛讛讬讗 讚讛讝讜专拽 讘诇讗"讛 讗讬讬专讬 讘住讜转专 讘诇讬诇讛 讻讬讜谉 砖讛讜讗 拽专讜讘 诪诪砖 诇诪讝讬讚 讻谞"诇 诇讬讬砖讘 讘讚讘专讬 讛专诪讘"诐 讜砖"驻 讜讝讛 讚诇讗 讻讚讘专讬 转讜住' 讚讛讻讗 讜讚讜"拽:


讘讙诪专讗 诪讗谉 讚诪转谞讬 诇讛 讗住讬驻讗 讻"砖 讗专讬砖讗. 住讜讙讬讗 讝讜 拽砖讛 诇讛讜诇诪讛 诇驻讬 驻砖讜讟讜 砖驻讬专砖 专砖"讬 讚诇注谞讬谉 驻讟讜专 诪讙诇讜转 讗讬讬专讬 讜讗"讻 拽砖讬讗 讟讜讘讗 讞讚讗 讚讗讬讱 砖讬讬讱 诇' 诪讗谉 讚诪转谞讬 讗住讬驻讗 讻"砖 讗专讬砖讗 讚诪砖诪注 诪讝讛 讚驻讟讜专' 讚讙诇讜转 砖诇讗 讘专砖讜转 讗讬' 讘诪讻"砖 诪讚讘专讬 专讬讘"讞 讜讛讗 讘讘专讬讬转讗 诪驻讜专砖 讘讛讚讬讗 讙讘讬 砖诇讗 讘专砖讜转 讜诪转 驻讟讜专 讜讛讗讬 驻讟讜专 注"讻 讛讬讬谞讜 诪讙诇讜转 讜注讜讚 讛讬讗讱 讗转讬讗 讘诪讻"砖 讻讬讜谉 讚讗住拽讬谞谉 讚讟注诪讗 讚讘专砖讜转 驻讟讜专 诪讙诇讜转 讛讬讬谞讜 诪砖讜诐 讚讛"诇 砖讜讙讙 拽专讜讘 诇诪讝讬讚 讜讝讛 诇讗 砖讬讬讱 讙讘讬 砖诇讗 讘专砖讜转 讜诪"砖 专砖"讬 讘讚"讛 诪讗谉 讚诪转谞讬 讜讻讜' 砖讗讬谞讜 讚讜诪讛 诇讬注专 拽砖讛 讬讜转专 讚讛讗 讛讗讬 讟注诪讗 讗讬讚讞讬 诇讙诪专讬 讜注讜讚 讗诪讗讬 拽讗诪专 诪讗谉 讚诪转谞讬 讗住讬驻讗 讻"砖 讗专讬砖讗 讜诪讗谉 讚诪转谞讬 讗专讬砖讗 讗讘诇 讗住讬驻讗 讞讬讬讘 讙诇讜转 讜讗诪讗讬 诇讗 拽讗诪专 谞诪讬 诇讛讬驻讱 诇注谞讬谉 讚' 讚讘专讬诐 讚诪讗谉 讚诪转谞讬 讗专讬砖讗 讚讞讬讬讘 讘讚' 讚讘专讬诐 讻"砖 讗住讬驻讗 讜诪讗谉 讚诪转谞讬 讗住讬驻讗 讗讘诇 讘专讬砖讗 驻讟讜专 诇讙诪专讬 讜讻谉 拽讗诪专 讘住诪讜讱 讚祝 诇"讙 讙讘讬 专讘 讝讘讬讚 诪转谞讬 诇讛 讜讻讜'. 讜讛谞讛 讛专讗"砖 讛专讙讬砖 讘讝讛 讜讻转讘 讚诇讗 拽讗诪专 讛讻讬 诪砖讜诐 讚讘专讬讬转讗 诇注谞讬谉 讙诇讜转 诪讬转谞讬' 讜讝讛 讚讜讞拽. 讜注讜讚 讻转讘 砖诐 讛专讗"砖 讘转讞讬诇转 讚讘专讬讜 讜讛讬讬谞讜 讘诪讻"砖 讚诇讬讻讗 谞驻拽讜转讗 讘讬谉 讛谞讛讜 转专转讬 诇讬砖谞讬 讗诇讗 诇注谞讬谉 讙诇讜转 讚讛讗 讚拽讗诪专讬谞谉 诪讗谉 讚诪转谞讬 讗住讬驻讗 讻诇 砖讻谉 讗专讬砖讗 拽讗讬 讗讻讜诇讬 诪诇转讗 讚专讬讘"讞 讘讬谉 诇注谞讬谉 讞讬讜讘 讚' 讚讘专讬诐 讜讘讬谉 诇注谞讬谉 驻讟讜专 讙诇讜转 讜讻谉 诪砖诪注 讘讗诪转 诪讚讘专讬 讛专讬"祝 讜砖"驻 讜讘讝讛 诪转讜专抓 拽讜砖讬讗 讛专讗砖讜谞讛 讜讛砖诇讬砖讬转 讗讘诇 讗诇讛 讛讚讘专讬诐 谞驻诇讗讬诐 讛诐 诪诪谞讬 讜诇讗 讗讜讻诇 诇讛讘讬谉 讘讛诐 讻诪"砖 讘讝讛 讘讚讬讘讜专 转讜住' 讜诇讻讗讜专讛 讛讬讛 谞"诇 讚诪"砖 讛专讗"砖 讝"诇 讘转讞讬诇转 讚讘专讬讜 讚诇讬讻讗 谞"诪 诇注谞讬谉 讚' 讚讘专讬诐 讛讬讬谞讜 讚诇诇讬砖谞讗 拽诪讗 讗讬讬专讬 讘砖诇讗 专讗讛讜 讜诇诇讬砖谞讗 讘转专讗 讗讬讬专讬 讘砖专讗讛讜 讗诇讗 讚诪住转讬诪转 诇砖讜谉 讛专讗"砖 讝"诇 诇讗 诪砖诪注 讻谉 讜讛谞诇注"讚 诇讬讬砖讘 注驻"讬 诪讛 砖讻转讘转讬 讘转讞讬诇转 讛住讜讙讬讗 讚讛讗 讚拽讗诪专讬谞谉 讜讛讬讬谞讜 讟注诪讗 讚专讬讘"讞 诪砖讜诐 讚讛"诇 砖讜讙讙 拽专讜讘 诇诪讝讬讚 讗讬谉 讛讻讜讜谞讛 诇讚讞讜转 讛讟注诐 砖讗讬谞讜 讚讜诪讛 诇讬注专 讚谞专讗讛 砖讝讜 诇砖讜谉 专讬讘"讞 注爪诪讜 讗诇讗 讛讗 讘讛讗 转诇讬讗 诪讬诇转讗 讜讛讬讗 讛讬讗 讚诪诪注讟讬谞谉 砖讜讙讙 拽专讜讘 诇诪讝讬讚 讻讛"讙 讛讬讬谞讜 诪砖讜诐 砖讗讬谞讜 讚讜诪讛 诇讬注专 讚砖讜讙讙 讚讬注专 讛讜讗 砖讜讙讙 讙诪讜专 砖讗讬谞讜 讬讜讚注 讘讻谞讬住转 讞讘讬专讜 诇砖诐 诪砖讗"讻 讻讗谉 砖讘专砖讜转讜 谞讻谞住 讜讗"讻 诇驻"讝 讛讗 讚拽讗诪专 诪讗谉 讚诪转谞讬 讗住讬驻讗 讻"砖 讗专讬砖讗 讗讬谉 讛讻讜讜谞讛 注诇 讙讜祝 讛讚讬谉 讚驻讟讜专 讙诇讜转 砖讝讛 诪驻讜专砖 讘讘专讬讬转讗 讗诇讗 讛讻讜讜谞讛 诇注谞讬谉 讛讟注诐 砖诪驻' 专讬讘"讞 讚讘住讬驻讗 驻讟讜专 诪讙诇讜转 讚讛"诇 砖讜讙讙 拽专讜讘 诇诪讝讬讚 讜讛讬讬谞讜 诇驻讬 砖讗讬谞讜 讚讜诪讛 诇讬注专 注"讝 讗诪专 讻"砖 讗专讬砖讗 驻讬' 讚讻"砖 讚砖讬讬讻讗 讟注诪讗 讚专讬讘"讞 讗驻讟讜专讗 讚专讬砖讗 砖驻讟讜专 诪讙诇讜转 诪讝讛 讛讟注诐 砖讗讬谞讜 讚讜诪讛 诇讙诪专讬 诇讬注专 讚讬注专 讝讛 诇专砖讜转讜 谞讻谞住 讜讻讜' 讜讝讛 诇专砖讜转 讞讘讬专讜 谞讻谞住 讜讘讝讛 谞转讬讬砖讘讜 砖谞讬 拽讜砖讬讜转 讛专讗砖讜谞讬诐 讜诇讝讛 谞转讻讜讜谉 专砖"讬 讘讚"讛 诪讗谉 讚诪转谞讬 诇讛 讗住讬驻讗 驻讟讜专 诪讙诇讜转 诇驻讬 砖讗讬谞讜 讚讜诪讛 诇讬注专 讻"砖 讗专讬砖讗 注讻"诇. 专讗讛 讙诐 专讗讛 砖讝讛 讛诇砖讜谉 诪讜专讛 诪诪砖 诇诪"砖 砖讻讜讜谞转讜 诇驻' 讚诪讗谉 讚诪转谞讬 讗住讬驻讗 讝讛 讛诇' 驻讟讜专 诪讙诇讜转 诇驻讬 砖讗讬谞讜 讚讜诪讛 诇讬注专 讻"砖 讚砖讬讬讱 讻诇 讝讛 讛诇' 讗专讬砖讗 讜讛讬讬谞讜 诇注谞讬谉 讛讟注诐 诇讞讜讚. 讜注驻"讝 谞转讬讬砖讘 讙"讻 拽讜砖讬讗 讛砖诇讬砖讬转 讚讛讗 讚诇讗 拽讗诪专 讛砖"住 诇讛讬驻讜讱 诪讗谉 讚诪转谞讬 讗专讬砖讗 讻"砖 讗住讬驻讗 讜讻讜' 讛讬讬谞讜 诪砖讜诐 讚讘讝讛 诇讗 讛讬讛 诪砖诪讬注谞讜 砖讜诐 讞讬讚讜砖 讚讘诪讛 砖讬讗诪专 讻"砖 讗住讬驻讗 讚讞讬讬讘 讘讚' 讚讘专讬诐 讝讛 讗驻讬' 转讬谞讜拽讜转 砖诇 讘"专 讬讜讚注讬谉 讻讬讜谉 讚讞讬讬讘 讘讚' 讚讘专讬诐 讗驻讬' 砖诇讗 讘专砖讜转 诪讛讬讻讗 转讬转讬 砖讬驻讟讜专 讘专砖讜转 讜讻讜'. 讜讻谉 讘诪讛 砖讬讗诪专 讚诪讗谉 讚诪转谞讬 讚专讬讘"讞 讗住讬驻讗 砖讞讬讬讘 讘讚' 讚讘专讬诐 讗讘诇 讘专讬砖讗 驻讟讜专 诪诇转讗 讚驻砖讬讟讗 讛讬讗 讚讻讬讜谉 讚拽讗诪专讬谞谉 讚讛讗 讚谞拽讟 讘住讬驻讗 讞讬讬讘 诇讗 拽讗讬 讗讙诇讜转 讗诇讗 讗讚' 讚讘专讬诐 讜讻讜' 讜注"讝 拽讗诪专 讗诐 讛讝讬拽 讘专砖讜转 讞讬讬讘 诪砖诪注 砖诇讗 讘专砖讜转 驻讟讜专 讗讘诇 注讻砖讬讜 讚拽讗诪专 诇讛讬驻谉 讗"砖 讚拽讗诪专 诪讗谉 讚诪转谞讬 讗住讬驻讗 讻"砖 讗专讬砖讗 讜拽诪"诇 讘讝讛 讚讞讚 讟注诪讗 诇转专讜讜讬讬讛讜 讻诪"砖 讜诇讗 转讬诪讗 讟注诪讗 讚砖讜讙讙 拽专讜讘 诇诪讝讬讚 诪诇转讗 讗讞专讬转讗 讛讜讗 讜讻谉 讘诪讗讬 讚拽讗诪专 讜诪讗谉 讚诪转谞讬 讗专讬砖讗 讗讘诇 讘住讬驻讗 讞讬讬讘 讙诇讜转 拽诪"诇 诇讗驻讜拽讬 诪诪讗讬 讚住"讚 讚讘住讬驻讗 诇讗 住讙讬 诇讬讛 讘讙诇讜转 诪砖讜诐 讚讛"诇 砖讜讙讙 拽专讜讘 诇诪讝讬讚 讜讛讗 讚谞拽讟 驻讟讜专 诪讙诇讜转 讙讘讬 砖诇讗 讘专砖讜转 讚讜拽讗 讛讬讬谞讜 诪砖讜诐 砖讗讬谉 讛驻讟讜专讬诐 砖讜讜讬谉 讻诪"砖 诇注讬诇 讚讘专砖讜转 讛讜讗 诪砖讜诐 讞讜诪专讗 讜砖诇讗 讘专砖讜转 诪砖讜诐 拽讜诇讗 讜拽诪"诇 讚诇讗 讗诪专讬' 讛讻讬 讗诇讗 讘住讬驻讗 讞讬讬讘 讙诇讜转 诪砖讜诐 讚诇讗 讗诪专讬谞谉 注讻砖讬讜 讚讛"诇 砖讜讙讙 拽专讜讘 诇诪讝讬讚 讜讚讜拽 讛讬讟讘 讜讝讛 讘专讜专 讘注讝讛"讬:


讘转讜住' 讘讚"讛 诪讗谉 讚诪转谞讬 诇讛 讜讻讜' 讜转讬诪讗 讗讬 诪讟注诐 讗讜谞住 讜讻讜' 讻"砖 砖讛讬讛 诇讜 诇驻讟讜专 诪讚' 讚讘专讬诐 讜讻讜' 注讻"诇. 诇讻讗讜专讛 谞专讗讛 诪讚讘专讬 讛转讜住' 讚讛讗 讚拽讗诪专 讻"砖 讗专讬砖讗 拽讗讬 讙"讻 讗讞讬讜讘讗 讚讚' 讚讘专讬诐 讜注"讝 诪拽砖讜 砖讛讬讛 诇讜 诇驻讟讜专 讜讻讜' 讜讛讬讬谞讜 砖诪驻专砖讬诐 讛住讜讙讬讗 讻诪"砖 讘砖诐 讙讚讜诇讬 讛诪驻专砖讬诐 讜讗谞讬 讘注专 讜诇讗 讗讘讬谉 讗讬讱 讗驻砖专 诇讜诪专 讻谉 讚讗祝 诇驻讬专讜砖 讛转讜住' 讚砖诇讗 讘专砖讜转 谞诪讬 诇讗 诪讬拽专讬 讗讜谞住 讗"讻 讬砖 诇讞讬讬讘讜 讘讚' 讚讘专讬诐 注讻"驻 诇讗 砖讬讬讱 诇讜诪专 砖谞诇诪讚 讘诪讻"砖 诪讘专砖讜转 讜讗祝 砖讬砖 诇讚讞讜拽 讜诇讜诪专 讚注讬拽专 讛讻"砖 讛讬讬谞讜 诇注谞讬谉 讙诇讜转 诇讞讜讚 讜诪讛 砖讞讬讬讘 讘讚' 讚讘专讬诐 讛讬讬谞讜 诪住讘专讗 讻讬讜谉 砖讗讬谉 讟注诐 诇驻讜讟专讜 诪"诪 拽砖讛 讚讗讬讱 砖讬讬讱 诇讜诪专 砖讛讚讬谉 砖讜讛 诇讙诪专讬 讘专砖讜转 讜砖诇讗 讘专砖讜转 讚讘砖谞讬讛诐 驻讟讜专 诪讙诇讜转 讜讞讬讬讘 讘讚' 讚讘专讬诐 讚讗"讻 讗诪讗讬 驻诇讙讬谞讛讜 诇转专转讬 讘讘专讬讬转讗 讜注讜讚 注讻"驻 讬讜转专 讛讬讛 专讗讜讬 诇转谞讗 讚讘专讬讬转讗 诇砖谞讜转 讛讞讬讜讘 讚讚' 讚讘专讬诐 讘专讬砖讗 讙讘讬 砖诇讗 讘专砖讜转 诪诪讛 砖砖谞讗讜 讙讘讬 讘专砖讜转 讜注讜讚 诪讚拽讗诪专 讜讗诐 讛讝讬拽 讘专砖讜转 讞讬讬讘 诪砖诪注 诇讛讚讬讗 讚砖诇讗 讘专砖讜转 驻讟讜专 诪讝讛 讛讞讬讜讘 砖讛讜讗 讚' 讚讘专讬诐. 讜讘专 诪谉 讚讬谉 砖注讻"驻 讗"讗 诇讜诪专 讻谉 砖讛转讜住' 诪驻专砖讬诐 讚诪讗谉 讚诪转谞讬 讗住讬驻讗 讬讗诪专 讚讘专讬砖讗 讞讬讬讘 讙"讻 讘讚' 讚讘专讬诐 砖讛专讬 诇注讬诇 讘住诪讜讱 讘讚"讛 讝讛 砖诇讚注转 讞讘讬专讜 讜讻讜' 讻转讘讜 讛转讜住' 诇讛讚讬讗 讚讛讗 讚拽转谞讬 讗专讬砖讗 驻讟讜专 讛讬讬谞讜 诪讚' 讚讘专讬诐 讜诇讗讬讚讱 转讬专讜爪讗 砖讻转讘讜 诪砖诪注 讚讗驻讬' 诪谞讝拽 驻讟讜专 讜诪讻"砖 诪讚' 讚讘专讬诐 讜谞"诇 诇讬讬砖讘 讚讘讗诪转 讛转讜住' 诪驻专砖讬诐 讚诪讗谉 讚诪转谞讬 讗住讬驻讗 住讜讘专 讚讘专讬砖讗 驻讟讜专 讗祝 诪讚' 讚讘专讬诐 讗诇讗 讚拽讜砖讬讬转诐 讛讜讗 讘注谞讬谉 讝讛 讚讛讗 诇驻讬 讛诪讜讘谉 注讻砖讬讜 讚诪讛 砖讗诪专讜 讻"砖 讗专讬砖讗 讛讬讬谞讜 诇驻讬 砖讛讜讗 讬讜转专 拽专讜讘 诇讗讜谞住 讜讻讜' 讗"讻 爪"诇 砖讝讛讜 讛住讘专讗 驻砖讜讟讛 讜诪讜讻专讞' 讗诇讬讘讗 讚讻"注 砖讛讜讗 拽专讜讘 诇讗讜谞住 讙诪讜专 讚讗讜"讻 拽砖讛 诪谞"诇 诇住转诪讗 讚转诇诪讜讚讗 诇讜诪专 讻"砖 讗专讬砖讗 讚诇诪讗 砖讗谞讬 住讬驻讗 砖讛讜讗 拽专讜讘 诇诪讝讬讚 诪砖讗"讻 讘专讬砖讗 砖讗讬谞讜 拽专讜讘 诇诪讝讬讚 讜讗讜谞住 谞诪讬 诇讗 讛讜讬 讜讬砖 诇讞讬讬讘讜 讙诇讜转 讗"讜 砖讝讜 住讘专讗 诪讜讻专讞转 讚讘专讬砖讗 讛讜讗 拽专讜讘 诇讗讜谞住 讜注"讝 诪拽砖讜 讜转讬诪讗 讜讻讜' 讚讗"讻 讻"砖 砖讛讬讛 诇讜 诇驻讟讜专 诪讚' 讚讘专讬诐 驻讬' 讚诇驻"讝 专讗讜讬 诇讜诪专 砖讛住讘专讗 诪讜讻专讞转 砖讛讜讗 驻讟讜专 诪讚' 讚讘专讬诐 讻"注 诪讜讚讜 讘讝讛 讜讻讜讜谞转 讛拽讜砖讬讗 讚讛讗 讞讝讬谞谉 讚诇讬转讗 诇讛讗讬 住讘专讗 砖讛专讬 诇驻谞讬谞讜 讚诪讗谉 讚诪转谞讬 诇讛 讗专讬砖讗 讞讬讬讘 讘讚' 讚讘专讬诐 讜注"讻 砖讛讜讗 住讜讘专 讚砖诇讗 讘专砖讜转 诇讗 讛讜讬 拽专讜讘 诇讗讜谞住 讜讗"讻 讛讚专讗 拽讜砖讬讗 诇讚讜讻转讬讛 讚讻讬讜谉 讚诪爪讬谞讜 讚讗讬谉 住讘专讗 讝讜 诪讜讻专讞转 讗讬讱 砖讬讬讱 诇讜诪专 讻"砖 讗专讬砖讗 讚诇诪讗 诪讗谉 讚诪转谞讬 讗住讬驻讗 谞诪讬 住讜讘专 讚讘专讬砖讗 诇讗 讛讜讬 拽专讜讘 诇讗讜谞住 诇讞讬讬讘 讙诇讜转 讻谞"诇 诇讬讬砖讘 讚讘专讬 讛转讜住' 讗诇讗 讚讘讻诇 讝讛 诇讗 谞转讬砖讘讛 讚注转讬 讚讛讗 诪爪讬谞讜 诇诪讬诪专 讚诇注讜诇诐 住讘专讗 驻砖讜讟讛 讚专讬砖讗 讛讜讬 拽专讜讘 诇讗讜谞住 讜讛讗 讚诪讞讬讬讘讬谉 诇讬讛 诪讗谉 讚诪转谞讬 讗专讬砖讗 讘讚' 讚讘专讬诐 讗讬谉 讝讜 拽讜砖讬' 讚讛讗 诪讗谉 讚诪转谞讬 诇专讬讘"讞 讗讘专讬讬转讗 讚诪诪爪讬讗 讗转 注爪诪讜 讗讬谉 诇讱 拽专讜讘 诇讗讜谞住 讬讜转专 诪讝讛 讜讗驻"讛 讞讬讬讘 讘讚' 讚讘专讬诐 讜讛"谞 住"诇 诇诪讗谉 讚诪转谞讬 讗专讬砖讗 讜注讜讚 拽砖讛 讚诪爪讬谞谉 诇诪讬诪专 讚讛讗 讚拽讗诪专 讻"砖 讗专讬砖讗 讚驻讟讜专 诪讙诇讜转 讛讬讬谞讜 讚住诪讬讱 讗讘专讬讬转讗 讚谞驻讞 讚诪诪"谞 住"诇 讚砖诇讗 讘专砖讜转 诪讬讛讗 驻讟讜专 诪讙诇讜转 注"讻 讚讘专讬 讛转讜住' 爪专讬讻讬谉 注讬讜谉 讙讚讜诇 讜讚讜拽 讛讬讟讬讘:


讘讗"讚 讜讬"诇 讚诇讗讜 诪讟注诐 讗讜谞住 讜讻讜' 讗诇讗 诇驻讬 砖讗讬谞讜 讚讜诪讛 诇讬注专 讜讻讜' 注讻"诇. 诇驻讬 诪"砖 讘住诪讜讱 爪"诇 讚诪讗讬 讚拽讗诪专 诇驻讬 砖讗讬谞讜 讚讜诪讛 诇讬注专 讛讬讬谞讜 诇注谞讬谉 砖讬驻讟讜专 诪讙诇讜转 讗讘诇 讛讗 讚驻讟讜专 诪讚' 讚讘专讬诐 砖诇讗 讘专砖讜转 讛讬讬谞讜 诪砖讜诐 讚诇注谞讬谉 驻讟讜专 讚' 讚讘专讬诐 诪拽专讬 砖驻讬专 讗讜谞住 讚讘讗讜谞住 讻诇 讚讛讜 住讙讬 讻诪讜 讘讛讻讬专 讘讛 讜砖讻讞讛 讜讝讛 诪讜讻专讞 讚诪讗谉 讚诪转谞讬 讗住讬驻讗 讞讬讬讘 诇注谞讬谉 讚' 讚讘专讬诐 诇讞讜讚 讜注"讝 谞拽讟 讗诐 讛讝讬拽 讘专砖讜转 讞讬讬讘 诪砖诪注 砖诇讗 讘专砖讜转 驻讟讜专 诪讝讛 讛讞讬讜讘 讜讛讬讬谞讜 讻诪"砖 讜讚讜"拽:


砖诐 讘讗"讚 讛讗 讚拽讗诪专 讻"砖 讗专讬砖讗 诪砖讜诐 讚讚诪讬 住讬驻讗 讟驻讬 诇讬注专 注讻"诇. 诇驻讬 诪"砖 诇注讬诇 讚讟注诪讗 讚砖讜讙讙 拽专讜讘 诇诪讝讬讚 讛讬讬谞讜 讙"讻 诇驻讬 砖讗讬谞讜 讚讜诪讛 诇讬注专 讗"砖 讜讗诐 谞讗诪专 砖讛转讜' 诇讗 谞讞转讬 诇讝讜 讛住讘专讗 讬砖 诇驻' 讘讚讛讻"砖 讛讜讗 砖讗诐 讛讜注讬诇 讛讟注诐 讚砖讜讙讙 拽专讜讘 诇诪讝讬讚 诇驻讟讜专 诪讙诇讜转 讻"砖 砖讬讜注讬诇 讛讟注诐 砖讗讬谞讜 讚讜诪讛 诇讬注专 诇驻讟专讜 诪讙诇讜转 砖讝讛 讛讟注诐 谞专讗讛 诇讛砖"住 讬讜转专 驻砖讜讟 诪讗讬讚讱 讟注诪讗 讜讚讜"拽:


讘讙诪专讗 讜诪讬 讞讬讬讘 讙诇讜转 讜讛转谞讬讗 讛谞讻谞住 诇讞谞讜转讜 讜讻讜'  讬砖 诇讚拽讚拽 诇驻专砖"讬 讜转讜住驻讜转 讘讚"讛 诇讚注转 讞讘讬专讜 谞讻谞住 讚诪砖诪注 诪驻讬专讜砖诐 讚住讜讙讬讗 讚砖诪注转讬谉 诇诪讗谉 讚诪讞讬讬讘 讙诇讜转 讻砖谞讻谞住 讘专砖讜转讜 讛讬讬谞讜 讻讙讜谉 砖专讗讛讜 谞讻谞住 讗"讻 诪讗讬 诪拽砖讛 诪谞驻讞 讚诇诪讗 讛讗 讚驻讟专 讘谞驻讞 讛讬讬谞讜 砖诇讗 专讗讛讜 讜讻注谞讬谉 讝讛 讛讘讬讗讜 讛转讜住' 讘讚"讛 讞讬讬讘 讘讚' 讚讘专讬诐 讘砖诐 讛讬专讜砖诇诪讬 讜谞专讗讛 诇讬 讚讛砖"住 诪讚拽讚拽 诪讚谞拽讟 讘讘专讬讬转讗 讚谞驻讞 砖谞讬 讘讘讜转 讚拽转谞讬 讘转讞讬诇讛 讛谞讻谞住 诇讞谞讜转讜 砖诇 谞驻讞 讜讻讜' 驻讟讜专 讜讛讚专 拽转谞讬 讜讗驻讬' 谞讻谞住 讘专砖讜转 讜讗讬驻讻讗 诪讬讘注讬讗 诇讬讛 诇诪讬转谞讬 讛谞讻谞住 讜讻讜' 讗驻讬' 讘专砖讜转 驻讟讜专 讗诇讗 讜讚讗讬 讚拽转谞讬 住讬驻讗 诇讙诇讜讬讬 注诇 讛专讬砖讗 讚讛讗 讚拽转谞讬 驻讟讜专 讛讬讬谞讜 砖诇讗 讘专砖讜转 讜讗"讻 注"讻 讚驻讟讜专 讗驻讬' 讻砖专讗讛讜 讚讛讗 讘讘专讬讬转讗 讚谞讙专 驻讟讜专讬诐 砖诇讗 讘专砖讜转 讜讻砖专讗讛讜 讗讬讬专讬 讜注"讝 拽转谞讬 诇讘转专 讛讻讬 讜讗驻讬' 谞讻谞住 讘专砖讜转 诪砖诪注 诇讛讚讬讗 讚讛讻讜讜谞讛 诇讛砖讜讜转 诇讙诪专讬 谞讻谞住 讘专砖讜转 诇砖诇讗 讘专砖讜转 诇注谞讬谉 讙诇讜转 讚砖谞讬讛诐 驻讟讜专 讘讬谉 专讗讛讜 讜讘讬谉 诇讗 专讗讛讜 讗"讻 诪拽砖讬 砖驻讬专 讗讘诇 讘讬专讜砖诇诪讬 讚诇讬讻讗 讗诇讗 讞讚 讘讘讗 诪砖谞讬 砖驻讬专 讜讚讜"拽. 讜讬讜转专 谞专讗讛 讚诪讗谉 讚拽转谞讬 讗专讬砖讗 讗讘诇 讘住讬驻讗 讞讬讬讘 讙诇讜转 诪讜拽讬 诇讻讜诇讛 诪诇转讗 讻砖诇讗 专讗讛讜 讚讗讬 讻砖专讗讛讜 诇讗 砖讬讬讱 诇讞讬讬讘 讙诇讜转 讚讛讗 讛"诇 砖讜讙讙 拽专讜讘 诇诪讝讬讚 讜讚讜拽讗 诪讗谉 讚诪转谞讬 讗住讬驻讗 诪讜讻专讞 诇驻专砖 讻砖专讗讛讜 讜讗"讻 诪拽砖讬 砖驻讬专 讚讜拽讗 诇诪讗谉 讚诪转谞讬 讗专讬砖讗 诇驻"讝 谞转讬砖讘 讛讬讟讘 讚讘专讬 讛专诪讘"诐 讜讚讜"拽:


砖诐 讘讙诪专' 讗讬 讛讻讬 讗讞专 谞诪讬 讜讻讜'  讜诇讗 讬讚注谞讗 诪讗讬 拽讜砖讬讗 讜讗诪讗讬 诇讗 诪讜拽讬 讘讗诪转 诇讘专讬讬转讗 讗驻讬' 讘讗讞专 讻讙讜谉 砖诪住专讛讘 讘讜 诇爪讗转 讜谞专讗讛 讚诇拽"诪 讚讛拽讜砖讬讗 讘讗诪转 讗讬谞讜 讗诇讗 讗住讜讙讬讗 讚砖诪注转讬谉 砖讛讜讗 讛转专爪谉 讛专讗砖讜谉 讚转讬专抓 讘砖讜诇讬讗 讚谞讙专讗 诪砖诪注 讚讗讞专 讞讬讬讘 讜诪讛 砖讛转专爪谉 讛专讗砖讜谉 讛砖讬讘 讻谉 讛讬讬谞讜 诪砖讜诐 讚住"诇 讘讗诪转 诪爪讚 住讘专讗 讚讗讞专 讞讬讬讘 讗驻讬' 讻砖诪住专讛讘 讜讻诪住拽谞讗 讚砖诪注转讬谉 讜讗讬谉 诇转诪讜讛 注"讝 讛住讜讙讬讗 砖讻讛谞讛 专讘讜转 讘砖"住 讜拽"诇:


诇注讬诇 讘转讜住驻讜转 讘讚"讛 讞讬讬讘 讘讚' 讚讘专讬诐 讜讻讜' 诪讬讚讬 讚讛讜讛 讗诪住专讛讘 讘讜 讻讜' 讗讞专 讚诇讗 讛讜讬 砖讜诇讬' 讚谞讙专讗 讜讻讜' 注讻"诇. 讜讛讬讬谞讜 砖讛讜讻讬讞讜 讻谉 诪住讜讙讬讗 讚砖诪注转讬谉 诪讚诪讜拽讬 诇讛 讘砖讜诇讬' 讚谞讙专讗 讜诇讗 诪讜拽讬 诇讛 讘讗讞专 讜讻讙讜谉 砖诪住专讛讘 讗"讜 讚住"诇 诇转诇诪讜讚讗 砖讛住讘专讗 驻砖讜讟讛 讚讗讞专 讞讬讬讘 诇驻讬 讛诪住拽谞讗 讜讗"讻 诪拽砖讜 砖驻讬专 讜讻诪"砖 讘住诪讜讱:


讘讗"讚 讜讻讬 讚讞讬 讘讬专讜砖诇诪讬 讜讻讜' 爪"诇 讻砖诇讗 专讗讛讜 讚诇讗 转拽砖讬 讚谞驻讞 讜讻讜' 注讻"诇. 驻讬' 讚讗讬 诇讗 诪讜拽讬 诇讛 讻砖诇讗 专讗讛讜 讛讚专讗 拽讜砖讬转 讛转讜住' 诇讚讜讻转讬讛 讚讻讬讜谉 砖讛讜讗 讘专砖讜转 讬砖 诇讞讬讬讘讜 讙诇讜转 诪讬讚讬 讚讛讜讬 讗讗讞专 砖诪住专讛讘 讘讜 诇爪讗转 讚诪砖诪注 诪住讜讙讬讗 讚砖诪注转讬谉 砖讛住讘专讗 驻砖讜讟讛 讚讞讬讬讘 讙诇讜转 讜诪讛专砖"讗 讛拽砖讛 砖讛专讬 诪讛 讚讚讞讬 讘讬专讜砖诇诪讬 讻砖讗讜诪专 诇讜 讛讻谞住 讛讬讬谞讜 讻诪讗谉 讚诪转谞讬 讗住讬驻讗 讜讗诇讬讘讗 讚讛讗讬 诇讬砖谞讗 诇讗 爪专讬讱 诇讗讜拽诪讬 讘专讬讬转讗 讚谞驻讞 讘砖讜诇讬讗 讚谞讙专讗 讗诇讗 讗驻讬' 讘讗讞专 驻讟讜专 讜讻讜' 注讻"诇. 注"砖 讘讗专讬讻讜转 讛诇砖讜谉. 讜诇讬 谞专讗讛 讘诪讞讬诇转 讻讘讜讚讜 讚诇讗 讚拽 讚诇驻讬 讛讘谞转讜 转拽砖' 讬讜转专 砖讛专讬 讗驻讬' 诇诪讗谉 讚诪转谞讬 讗专讬砖讗 讗讘诇 讘住讬驻讗 讞讬讬讘 讙诇讜转 诪讬转专爪讗 讛讘专讬讬转讗 砖驻讬专 讗驻讬' 讘讗讞专 讻讙讜谉 砖诪住专讛讘 讘讜 讻诪"砖 讘讙诪' 讗"讜 讚诇讗 诪讜拽讬 讛讻讬 诪砖讜诐 讚住"诇 诇住转诪讗 讚转诇诪讜讚讗 讚讘讗讞专 讻"注 诪讜讚讜 讚讞讬讬讘 讗驻讬' 讘诪住专讛讘 讜讗"讻 讝讜 讘注爪诪讜 讻讜讜谞转 讛转讜住' 讚讛讬讗讱 讗诪专讬谞谉 砖讛住讘专讗 驻砖讜讟讛 讚讘讗讞专 讞讬讬讘 讗驻讬' 讘诪住专讛讘 讻讬讜谉 讚诇诪讗讬 讚讚讞讬 讘讬专讜砖诇诪讬 砖讗驻讬' 谞讻谞住 讘专砖讜转 驻讟讜专 诪讙诇讜转 讗"讻 讻"砖 讘讗讞专 砖诪住专讛讘 谞诪爪讗 讻讬讜谉 讚讗讬讻讗 诪"讚 讚驻讟讜专 讛讚专讗 拽讜砖讬讗 诇讚讜讻转讬讛 讗诪讗讬 讚讞拽 诇讗讜拽诪讬 讘砖讜诇讬讗 讚谞讙专讗 诇讜拽诪讬 讘讗讞专 砖诪住专讛讘 讜讗注"讙 讚诪讗谉 讚诪转谞讬 讗住讬驻讗 住"诇 讚讘专砖讜转 讞讬讬讘 讚诇诪讗 讘诪住专讛讘 诪讜讚讜 讚驻讟讜专 诇讻讱 讻转讘 讚诇诪讗讬 讚讚讞讛 诇讛 讘讬专讜砖诇诪讬 讚讗驻讬' 讘专砖讜转 驻讟讜专 诪讙诇讜转 讛讬讬谞讜 讻砖诇讗 专讗讛讜 讗讘诇 讻砖专讗讛讜 诇注讜诇诐 讗讬诪讗 诇讱 砖讛住讘专讗 驻砖讜讟讛 讚讞讬讬讘 讘讗讞专 讗驻讬' 诪住专讛讘 讗诇讬讘讗 讚讻"注 讜诇讻讱 诪讜拽讬 讛讗讬 讚谞驻讞 讘砖讜诇讬' 讚谞讙专讗 诇驻讬 讛诪住拽谞讗. 讗诪谞诐 诪讛 砖讛讘讬讗讜 讛转讜住驻讜转 诇诪讗讬 讚讚讞讬 讘讬专讜砖诇诪讬 讚讗驻讬' 讻砖讗讜诪专 诇讜 讛讻谞住 驻讟讜专 诪讙诇讜转 爪"诇 讻砖诇讗 专讗讛讜 讜诇讗 讻"讻 讗转诇诪讜讚 砖诇谞讜 讚诪讗谉 讚诪转谞讬 讗住讬驻讗 讚驻讟讜专 诪讙诇讜转 讗驻讬' 讘专砖讜转 讛讬讬谞讜 讻砖诇讗 专讗讛讜 讛讬讬谞讜 诪砖讜诐 讚讘讬专讜砖诇诪讬 讗讬转讗 讻谉 诇讛讚讬讗 讚讗讬讬专讬 讻砖诇讗 专讗讛讜 讜砖讗诪专 诇讜 讛讻谞住 讗诇讗 砖讻讜讜谞转 讛转讜住' 诇驻' 讚讛讗 讚讛讜爪专讻讜 讛讬专讜砖' 诇驻专砖 讻砖诇讗 专讗讛讜 讜诇讗 诪砖谞讬 住转诪讗 讚专讬讘"讞 讞讬讬讘 讘讗专讘注 讚讘专讬诐 讻砖讗诪专 诇讜 讛讻谞住 讜注"讝 讻' 砖讛讜讻专讞 诇驻' 讻谉 讚讗讬 诇讗讜 讚讗讬讬专讬 讻砖诇讗 专讗讛讜 诇讗 讛讬讛 讗驻砖专 诇讜诪专 讚讗讬讬专讬 讻砖讗诪专 诇讜 讛讻谞住 讚讗"讻 转拽砖讬 讗诪讗讬 驻讟讜专 诪讙诇讜转 讚住"诇 诇讛讬专讜砖诇诪讬 讙"讻 砖讗讬谉 砖讜诐 住讘专讗 诇讞讬讬讘 讙诇讜转 讗驻讬诇讜 讘讗讞专 讛诪住专讛讘 讗诐 专讗讛讜 谞讻谞住 讜讻"砖 讻砖谞讻谞住 转讞讬诇讛 讘专砖讜转 诇讻讱 诪讜拽讬 诇讛 讛讬专讜砖诇诪讬 讻砖诇讗 专讗讛讜 讜讗"砖. 讜注讜讚 谞"诇 讚讘诇讗"讛 诇讗 砖讬讬讱 诇驻专砖 讻谉 讗转诇诪讜讚讗 砖诇谞讜 讚讗祝 诇诪讗谉 讚诪转谞讬 讘住讬驻讗 驻讟讜专 诪讙诇讜转 讛讬讬谞讜 诇驻讬 讚讛"诇 砖讜讙讙 拽专讜讘 诇诪讝讬讚 讜讗"讻 讗讚专讘讗 讬讜转专 讬砖 诇驻讟讜专 讻砖专讗讛讜 讜讗驻"讛 诇讗 转拽砖讬 诪谞驻讞 讚讗讞专 讛诪住专讛讘 讬"诇 讚诇讗 讛讜讬 砖拽"诇 讻讬讜谉 砖讻讘专 讬爪讗 讗讘诇 讘讬专讜砖诇诪讬 诇讗 诪砖诪注 讻谉 讚驻讟讜专 诪讟注诐 讚砖拽"诇 砖讛专讬 诇讗讜拽讬诪转讗 专讗砖讜谞讛 诇讗 讛讜讬 讟注诪讗 诪砖讜诐 讛讻讬 讜讗"讻 诇诪讛 讚讚讞讬 讛"诇 诇驻' 讜注讜讚 讚诇驻讬 讛讗诪转 讞讝讬谞谉 讚诪讜拽讬 诇讛 讘讬专讜砖诇诪讬 讻砖诇讗 专讗讛讜 讜讗讬 讟注诪讗 诪砖讜诐 砖拽"诇 讬讜转专 讬砖 诇驻讟讜专 讻砖专讗讛讜 讜讚讜"拽 砖讝讛讜 谞讻讜谉 讬讜转专. 讜诪"砖 讛转讜住' 讘住讜祝 讚讘专讬讛诐 注诇 诪讛 砖讛讜讗 驻讟讜专 诪讙诇讜转 诇讗 拽讗讬 讗谞驻讞 讗诇讗 讗讘专讬讬转讗 讚专讬讘"讞 讜讛讻讜讜谞讛 讚诇讗 转讬拽砖讬 诪讛讗讬 讚谞驻讞 讚诪砖诪注 讚讘讗讞专 讞讬讬讘 讜转拽砖讬 注诇 诪讛 砖驻讜讟专 诪讙诇讜转 讘讘专讬讬转讗 讚专讬讘"讞 讻诪"砖 讘讗专讬讻讜转 讜讚讜拽 讛讬讟讘 讘讗诇讜 讛讚讘专讬诐 讻讬 谞讻讜谞讬诐 讜讘专讜专讬诐 讛诐 诇诪讘讬谉 讘注讝"讛 讜讻谉 诪"砖 讘讻诇 讛住讜讙讬讗 诪专讬砖讗 讜注"讻 讜讛' 讬讗讬专 注讬谞讬谞讜 讘转讜住驻讜转:





驻转讞 注讬谞讬诐

讘讜讗讜 讜谞爪讗 诇拽专讗转 讻诇讛 诪诇讻转讗 讜讻讜'. 讜讗转讬讗 讻讬 讛讗 讚讗诪专讜 讝"诇 讚讗诪专讛 砖讘转 诇讻诇 谞转转 讘谉 讝讜讙 讜诇讬 诇讗 谞转转 讘谉 讝讜讙 讜讗"诇 讬砖专讗诇 讬讛讬讛 讘谉 讝讜讙讱 讜诇讻谉 讗诪专 讜谞爪讗 诇拽专讗转 讻诇讛 诪诇讻转讗:


讘讜讗讬 讻诇讛 讘讜讗讬 讻诇讛. 讻转讘讜 讙讜专讬 讛讗专"讬 讝爪"诇 讚讬讗诪专 讙' 驻注诪讬诐 讘讜讗讬 讻诇讛 讛砖谞讬诐 讘拽讜诇 专诐 讜讗讞讚 讘诇讞砖 讜驻讬专砖讜 注诇 讚专讱 讛讗诪转 讘住转专 注诇讬讜谉 讜诪砖"讛 诇讗 讗诪专讜 讘转拽讜谞讬谉 讜讘砖"住 讻讬 讗诐 讘"驻 砖讛诐 讛砖谞讬讬诐 砖讗讜诪专讬诐 讘拽讜诇 专诐 讜诇讗 讛讝讻讬专讜 讛砖诇讬砖讬转 砖讛讬讗 讘诇讞砖 讜专讜诪讝转 讘住转专 讛诪讚专讙讛:





专砖讬诪转 砖讬注讜专讬诐 - 讛讙专讬"讚 住讜诇讜讘讬讬爪'讬拽

讙诪'. 讘讜讗讜 讜谞爪讗 诇拽专讗转 讻诇讛 诪诇讻转讗. 驻讬专砖"讬 讜讝"诇 讻讗讚诐 讛诪拽讘诇 驻谞讬 诪诇讱 注讻"诇. 讜讻讱 讻转讘 讛专诪讘"诐 讘驻"诇 诪讛诇' 砖讘转 (讛诇"讘 - 讜) 讝"诇 讗讬讝讛讜 讻讘讜讚 讝讛 砖讗诪专讜 讞讻诪讬诐 砖诪爪讜讛 注诇 讗讚诐 诇专讞讜抓 驻谞讬讜 讬讚讬讜 讜专讙诇讬讜 讘讞诪讬谉 讘注"砖 诪驻谞讬 讻讘讜讚 讛砖讘转 讜诪转注讟祝 讘爪讬爪讬转 讜讬讜砖讘 讘讻讜讘讚 专讗砖 诪讬讞诇 诇讛拽讘诇转 驻谞讬 讛砖讘转 讻诪讜 砖讛讜讗 讬讜爪讗 诇拽专讗转 讛诪诇讱, 讜讞讻诪讬诐 讛专讗砖讜谞讬诐 讛讬讜 诪拽讘爪讬谉 转诇诪讬讚讬讛谉 讘注"砖 讜诪转注讟驻讬诐 讜讗讜诪专讬诐 讘讜讗讜 讜谞爪讗 诇拽专讗转 砖讘转 讛诪诇讱. 讜诪讻讘讜讚 讛砖讘转 砖讬诇讘砖 讻住讜转 谞拽讬讛, 讜诇讗 讬讛讬讛 诪诇讘讜砖 讛讞讜诇 讻诪诇讘讜砖 讛砖讘转 讻讜' 讜注讝专讗 转讬拽谉 砖讬讛讜 讛注诐 诪讻讘住讬诐 讘讞诪讬砖讬 诪驻谞讬 讻讘讜讚 砖讘转. 讗住讜专 诇拽讘讜注 住注讜讚讛 讜诪砖转讛 讘注"砖 诪驻谞讬 讻讘讜讚 讛砖讘转 讻讜', 诪讻讘讜讚 讛砖讘转 砖讬诪谞注 讗讚诐 诪谉 讛诪谞讞讛 讜诇诪注诇讛 诪诇拽讘讜注 住注讜讚讛 讻讚讬 砖讬讻谞住 诇砖讘转 讻砖讛讜讗 诪转讗讜讛 诇讗讻诇 讻讜', 讜爪专讬讱 诇转拽谉 讘讬转讜 诪讘注讜讚 讬讜诐 诪驻谞讬 讻讘讜讚 讛砖讘转, 讜讬讛讬讛 谞专 讚诇讜拽 讜砖讜诇讞谉 注专讜讱 诇讗讻讜诇 讜诪讟讛 诪讜爪注转 砖讻诇 讗诇讜 诇讻讘讜讚 砖讘转 讛谉. 讗注"驻 砖讛讬讛 讗讚诐 讞砖讜讘 讘讬讜转专 讜讗讬谉 讚专讻讜 诇讬拽讞 讚讘专讬诐 诪谉 讛砖讜拽 讜诇讗 诇讛转注住拽 讘诪诇讗讻讜转 砖讘讘讬转 讞讬讬讘 诇注砖讜转 讚讘专讬诐 砖讛谉 诇爪讜专讱 讛砖讘转 讘讙讜驻讜 砖讝讛 讛讜讗 讻讘讜讚讜. 讞讻诪讬诐 讛专讗砖讜谞讬诐 诪讛诐 诪讬 砖讛讬讛 诪驻爪诇 讛注爪讬诐 诇讘砖诇 讘讛谉, 讜诪讛谉 诪讬 砖讛讬讛 诪讘砖诇 讗讜 诪讜诇讞 讘砖专 讻讜' 讜讻诇 讛诪专讘讛 讘讚讘专 讝讛 讛专讬 讝讛 诪砖讜讘讞 注讻"诇.
讘转讞诇转 讚讘专讬讜 讘讛诇讻讜转 讻讬讘讜讚 砖讘转 讛讘讬讗 讛专诪讘"诐 讗转 讛讚讬谉 砖讘讙诪专讗 讚讬讚谉 讜讛讜住讬祝 注诇讬讜 注"驻 讛讙诪专讗 讘砖讘转 (讚祝 讻讛:) 砖诇驻讬 诪谞讛讙讜 砖诇 专"讬 讘专 讗诇注讗讬 砖讘注"砖 讛讬讜 诪讘讬讗讬谉 诇讜 注专讬讘讛 诪诇讗讛 讞诪讬谉 讜讛讬讛 专讜讞抓 驻谞讬讜 讬讚讬讜 讜专讙诇讬讜 讜诪转注讟祝 讜讬讜砖讘 讘住讚讬谞讬谉 讛诪爪讜讬讬爪讬谉 讜讚讜诪讛 诇诪诇讗讱 讛' 爪讘讗讜转, 讜讘讛转讗诐 诇讻讱 讻' 讛专诪讘"诐 砖诪爪讜讛 砖讬转专讞抓 讜讬转注讟祝 讘爪讬爪讬转 讬讜砖讘 讘讻讜讘讚 专讗砖 诪讬讞诇 拽讘诇转 驻谞讬 砖讘转 讻诪讜 砖讬讜爪讗 诇拽专讗转 诪诇讱. 讛讚讬谞讬诐 讛诇诇讜 讚讜诪讬诐 诇讚讬谞讬 讛讻谞讛 诇转驻诇讛 讚注诇诪讗. 讛专诪讘"诐 驻住拽 讘驻"讚 诪转驻诇讛 (讛诇"讙) 讝"诇 讗讘诇 砖讞专讬转 专讜讞抓 驻谞讬讜 讬讚讬讜 讜专讙诇讬讜 讜讗讞"讻 讬转驻诇诇 注讻"诇, (注讬讬谉 砖诐 讘专讗讘"讚 砖讛砖讬讙 注诇讬讜). 讜讻谉 注讟讬驻讛 讘讟诇讬转 讛诇讻讛 讛讬讗 讘转驻诇讛 讜讻讚驻住拽 讛专诪讘"诐 讘驻"讙 诪爪讬爪讬转 (讛诇讬"讗) 讝"诇 诇注讜诇诐 讬砖转讚诇 诇讛讬讜转 注讟讜祝 讘讻住讜转 讛诪讞讜讬讬讘转 讘爪讬爪讬转 讻讚讬 砖讬拽讬讬诐 诪爪讜讛 讝讜 讜讘砖注转 讛转驻诇讛 爪专讬讱 诇讛讝讛专 讘讬讜转专 注讻"诇. 讜讚讬谉 讻讜讘讚 专讗砖 诇转驻诇讛 谞诪爪讗 讘专讬砖 驻"讛 诪诪住' 讘专讻讜转 (讚祝 诇:) 讝"诇 讗讬谉 注讜诪讚讬谉 诇讛转驻诇诇 讗诇讗 诪转讜讱 讻讜讘讚 专讗砖 注讻"诇, 讜讘驻住拽讬 讛专诪讘"诐 讛讜讘讗 讘驻"讚 诪转驻诇讛 (讛诇讟"讝) 讜讝"诇 讻讜讘讚 讛讬讗 讛讻讜讜谞讛 砖讬驻谞讛 讗转 诇讘讜 诪讻诇 讛诪讞砖讘讜转 讜讬专讗讛 注爪诪讜 讻讗诇讜 讛讜讗 注讜诪讚 诇驻谞讬 讛砖讻讬谞讛. 诇驻讬讻讱 爪专讬讱 诇讬砖讘 诪注讟 拽讜讚诐 讛转驻诇讛 讻讚讬 诇讻讜讬谉 讗转 诇讘讜 讜讗讞专 讻讱 讬转驻诇诇 讘谞讞转 讜讘转讞谞讜谞讬诐 讻讜' 注讻"诇.
诇驻讬讻讱 诪住转讘专 砖讛爪讚 讛砖讜讛 砖讘砖谞讬 讛注谞讬谞讬诐 专"诇 转驻诇讛 讜拽讘诇转 讛砖讘转 讛讜讗 拽讘诇转 驻谞讬 讛砖讻讬谞讛. 讙讜驻讛 砖诇 转驻诇讛 讛讜讗 注诪讬讚讛 诇驻谞讬 讚' 讜讻驻讬 砖讻' 讛专诪讘"诐 讛谞"诇 讘驻"讚 诪讛诇' 转驻诇讛 (讛诇讟"讝). 注诪讬讚讛 诇驻谞讬 讚' 讜拽讘诇转 驻谞讬讜 讘转驻讬诇讛 诪讞讬讬讘讜转 讗转 讛讛诇讻讜转 砖诇 专讞讬爪讛, 讻讜讘讚 专讗砖, 讜注讟讬驻讛 讘讟诇讬转. 讛讜讗 讛讚讬谉 诇讙讘讬 讻讘讜讚 砖讘转 砖讘注爪诐 讛讜讗 拽讘诇转 驻谞讬 讛砖讻讬谞讛 讘注"砖 注诐 讞砖讻讛 讜诇讻谉 讞诇讬诐 讘讻讘讜讚 砖讘转 诪注讬谉 讛讚讬谞讬诐 砖诇 讛讻谞讛 诇转驻诇讛. 讜讻讱 讙诐 讛讘讬讗讜专 讘专诪讘"诐 讜讘专砖"讬 砖讻转讘讜 砖讘注"砖 讬讜爪讗 诇拽讘诇 驻谞讬 诪诇讱 - 讜讛诪诇讱 讛讜讗 讛拽讘"讛 - 诪诇讱 诪诇讻讬 讛诪诇讻讬诐 砖讬讜专讚 讻讘讬讻讜诇 诪砖诪讬诐 讜谞讻谞住 诇讘讬转 砖诇 讻诇 砖讜诪专 砖讘转. 诪砖诪注讜转 拽讘诇转 砖讘转 讛讬讗 拽讘诇转 驻谞讬 讛拽讘"讛 讘砖讘转 注"讬 专讞讬爪讛, 注讟讬驻讛, 讜讻讜讜谞转 讛诇讘. 讜诇驻讬讻讱 诪讜讘谉 拽讬讘讜抓 讛转诇诪讬讚讬诐 注诐 专讘诐 注"砖 讻讚讬 诇拽讘诇 驻谞讬 砖讘转 - 讘讘讞讬谞转 诪砖讛 专讘讬谞讜 砖拽讬讘抓 讗转 讘谞"讬 诇拽专讗转 讛讗诇拽讬诐 诇拽讘诇 驻谞讬 讛拽讘"讛 讘注转 诪转谉 转讜专讛 讘住讬谞讬.
讜注诇讬谞讜 诇讛讘讬谉 诇诪讛 讞讬诇拽 讛专诪讘"诐 讗转 讛讛诇讻讜转 讚讻讘讜讚 砖讘转 诇砖转讬诐 砖诪转讞讬诇 讜讝"诇 讗讬讝讛讜 讻讘讜讚 讻讜' 诇专讞讜抓 讻讜' 讜诪转注讟祝 讘爪讬爪讬转 讜讬讜砖讘 讘讻讜讘讚 专讗砖 讻讜' 注讻"诇, 讜诪住讬讬诐 讜讝"诇 讜诪讻讘讜讚 讛砖讘转 砖讬诇讘砖 讻住讜转 谞拽讬讛 讻讜' 注讻"诇. 讜谞专讗讛 砖讛讚讬谞讬诐 讛专讗砖讜谞讬诐 讘专诪讘"诐 砖讘讛诇' 讻讬讘讜讚 砖讘转 诪砖转讬讬讻讬诐 讚讜拽讗 诇讘讞讬谞讛 讝讜 砖诇 拽讘诇转 驻谞讬 讛诪诇讱. 讗讱 讛讚讬谞讬诐 讛讗讞专讜谞讬诐 讚讘专诪讘"诐 - 讻住讜转 谞拽讬讛, 讻讬讘讜住 讘讙讚讬诐 讘讬讜诐 讞诪讬砖讬, 诇讛讻谞住 诇住注讜讚转 砖讘转 讻砖讛讜讗 专注讘, 转讬拽讜谉 讘讬转讜, 谞专 讚诇讜拽, 砖讜诇讞谉 注专讜讱, 讜诪讟讛 诪讜爪注转 讜讻讜' - 讬砖 诇讛诐 讞诇讜转 讗讞专转 讚讛讬讬谞讜 诇转转 讻讘讜讚 诇讬讜诐 诪拽讜讚砖. 讜谞"诪 诇注谞讬谉 讬讜"讟. 讛专诪讘"诐 讛讘讬讗 讗转 讛诪爪讜讛 砖诇 讻讬讘讜讚 讗祝 讘谞讜讙注 诇讬讜"讟 (驻"讜 诪讛诇' 讬讜"讟 讛诇讟"讝) 讜讝"诇 讻砖诐 砖诪爪讜讛 诇讻讘讚 砖讘转 讜诇注谞讙讛 讻讱 讻诇 讬诪讬诐 讟讜讘讬诐 砖谞讗' 诇拽讚讜砖 讚' 诪讻讜讘讚 讜讻诇 讬讜"讟 谞讗诪专 讘讛谉 诪拽专讗 拽讚砖 讻讜' 注讻"诇. 讜诪讜讘讗 讘讙诪专讗 砖讘转 (讚祝 拽讬讟 讘) 讝"诇 讗"诇 专讬砖 讙诇讜转讗 诇专讘 讛讜谞讗 诪讗讬 讚讻转讬讘 诇拽讚讜砖 讚' 诪讻讜讘讚, 讗"诇 讝讛 讬讜讛"讻 砖讗讬谉 讘讜 诇讗 讗讻讬诇讛 讜诇讗 砖转讬讛, 讗诪专讛 转讜专讛 讻讘讚讛讜 讘讻住讜转 谞拽讬讛 讻讜' 注讻"诇, 讜讬砖 诇爪讬讬谉 砖诇讗 讗诪专讛 讛讙诪专讗 诇讻讘讚 讗转 讬讜"讻 讘注讟讬驻转 讛专讗砖 讜讘讻讜讘讚 专讗砖 讜诇讬讬讞诇 诇讘讜讗 讛讬讜诐 讻诪讬讞诇 诇拽专讗转 讛诪诇讱 讜讻驻讬 砖谞讗诪专 讘谞讜讙注 诇讻讘讜讚 砖讘转, 讜诪讜讻讞 砖讘讬诪讬诐 讟讜讘讬诐 讗讬谉 讞诇讜转 拽讘诇转 驻谞讬 讛砖讻讬谞讛 讜讛诪诇讱 讻讘讞讬谞转 拽讘诇转 驻谞讬 讛诪诇讱 讘砖讘转. 讜诇讻谉 讛讙讘讬诇讛 讛讙诪专讗 讗转 讚讬谞讬 讻讘讜讚 讬讜"讟 讜讬讜讛"讻 诇讻住讜转 谞拽讬讛 讜讻讜' 砖讛讜讗 讚讬谉 讘讻讘讜讚 讛讬讜诐 讗讱 讛砖诪讬讟讛 讗转 讞诇讜转 讛讚讬谉 讚拽讘诇转 驻谞讬 讛砖讻讬谞讛 讛谞讜讛讙转 讘砖讘转 讘诇讘讚.
讘专诐 讚讘专 讝讛 讟注讜谉 讘讬讗讜专 砖讻谉 讙诐 讘讬讜"讟 诪爪讜讬讛 讞诇讜转 讚诇驻谞讬 讚' 讜讻讚讻转讬讘 "讜砖诪讞转诐 诇驻谞讬 讚' 讗诇拽讬讻诐". 讛讚讬谉 砖讬讜"讟 诪讘讟诇 讗讘讬诇讜转 谞讜讘注 诪讻讞 诪爪讜转 讛砖诪讞讛 砖讞诇讛 讘讜. 诪讜讻讞 砖讬砖 讘讬讜"讟 讞诇讜转 讚"诇驻谞讬 讚'", 讻讬 诇驻讬 讛转讜专讛 诪爪讜讬讛 砖诪讞讛 专拽 讻砖讗讚诐 讛讜讗 "诇驻谞讬 讚'" 讜讻讚讻转讬讘 "讜讗讻诇转诐 砖诐 诇驻谞讬 讚' 讗诇拽讬讻诐 讜砖诪讞转诐" 讜讻谉 讻转讜讘 "讜讛谞讞转讜 诇驻谞讬 讚' 讗诇拽讬讱 讜讛砖转讞讜讬转 讜砖诪讞转 讘讻诇 讛讟讜讘" 讜讻讚讜诪讛. 讬讜爪讗 砖讘讬讜"讟 讗讬讻讗 讞诇讜转 讚"诇驻谞讬 讚'". 讜讘讻谉 诇诪讛 讘讬讜"讟 诇讬讻讗 讚讬谉 诇爪讗转 讜诇讛拽讘讬诇 驻谞讬 讛砖讻讬谞讛.
讜谞专讗讛 砖讗祝 砖讘讬讜"讟, 讻诪讜 讘砖讘转, 讗讚诐 诪讬砖专讗诇 谞诪爪讗 诇驻谞讬 讚' - 讗诇讗 砖讬砖 讛讘讚诇. 讘讬讜"讟 讛讗讚诐 谞讻谞住 诇讘讬转讜 砖诇 讛拽讘"讛 讜讛讜讗 讗讜专讞 砖诇 讛专讘砖"注. 诪讗讬讚讱 讘砖讘转 讛讗讚诐 讛讜讗 讛诪讗专讞 砖诇 讛拽讘"讛 讛讘讗 讻讘讬讻讜诇 诇讘讬转讜. 住诪讜讻讬谉 诇讻讱, 讛诪爪讜讜转 讘讬讜"讟 讚注诇讬讬讛 诇专讙诇 讜讘讬讗讛 诇诪拽讚砖 诪讞讬讬讘讜转 讗转 讛讗讚诐 诇讛讻谞住 诇诪注讜谞讛 砖诇 讛砖讻讬谞讛. 讜讗讬诇讜 讘砖讘转 讗讬谉 诪爪讜讛 诪讬讜讞讚转 讚注诇讬讬讛 诇诪拽讚砖 讻讬 讘砖讘转 讛砖讻讬谞讛 讘讗讛 讗诇讬谞讜 讜谞讻谞住转 诇讘讬转讬谞讜. 诪砖讜诐 讻讱 讚讜拽讗 讘砖讘转 讬砖 诪爪讜讛 诪讬讜讞讚转 讚讻讬讘讜讚 讻讚讬 诇讛拽讘讬诇 驻谞讬 讛诪诇讱 讛讘讗 讗爪诇讬谞讜. 讜讗讬诇讜 讘讬讜"讟 讗诪谞诐 讞诇讛 诪爪讜转 讻讘讜讚 讛讬讜诐 讗讱 讘诇讬 讛讚讬谞讬诐 讚拽讘诇转 驻谞讬 讛诪诇讱 讻讬 讗讚专讘讗 讘讬讜"讟 讗谞讞谞讜 谞讻谞住讬诐 讗诇 讘讬转 讛诪诇讱 讛诪讗专讞 讗讜转谞讜.
讻注讬谉 讛讘讞谞讛 讝讜 谞诪爪讗转 讙诐 讘讛砖讜讜讗讛 诪诪拽讚砖 诇讘讬转 讛讻谞住转. 讘砖谞讬 讛诪拽讜诪讜转 讛讗诇讜 讞诇讛 讛砖专讗转 讛砖讻讬谞讛. 讗讻谉 讘讬转 讛诪拽讚砖 讛讜讗 讘讬转 讚' 讜诪讞讬讬讘 讘讬专讗讛 讜讻驻讬 砖讻转讘 讛专诪讘"诐 (驻"讝 诪讛诇' 讘讬转 讛讘讞讬专讛 讛诇"讗) 讝"诇 诪爪讜转 注砖讛 诇讬专讗讛 诪谉 讛诪拽讚砖 砖谞讗' 讜诪拽讚砖讬 转讬专讗讜 讜诇讗 诪谉 讛诪拽讚砖 讗转讛 讬专讗 讗诇讗 诪诪讬 砖爪讜讛 注诇 讬专讗转讜, 讜讗讬 讝讜 讛讬讗 讬专讗转讜 诇讗 讬讻谞住 讗讚诐 诇讛专 讛讘讬转 讘诪拽诇讜 讗讜 讘诪谞注诇 砖讘专讙诇讬讜 讻讜' 注讻"诇. 讜讗讬诇讜 讘讘讬转 讛讻谞住转 诪讜转专 诇讛讻谞住 讘诪谞注诇讬诐 讘专讙诇讬讜 讗注"驻 砖谞拽专讗 诪拽讚砖 诪注讟 (注讬讬谉 讘诪住' 诪讙讬诇讛 讚祝 讻讞.). 讗诪谞诐 讘讬讛讻"谞 讗注"驻 砖诪讞讬讬讘 讘讻讘讜讚, 讗注驻"讻 讗讬谞讜 诪讞讬讬讘 讘讬专讗讛 砖诇讗 讻诪拽讚砖.
讛讛住讘专 诇讻讱 注讜诇讛 诪讛讙诪专讗 讘讘专讻讜转 (讚祝 住讙.) 讜讝"诇 讗诪专 专讘讗 讻讬 讘讬转讜, 诪讛 讘讬转讜 讗拽驻谞讚专讬讗 拽驻讬讚 讗讬谞砖 讗专拽讬拽讛 讜诪谞注诇 诇讗 拽驻讬讚 讗讬谞砖, 讗祝 讘讬讛讻"谞 拽驻谞讚专讬讗 讛讜讗 讚讗住讜专 专拽讬拽讛 讜诪谞注诇 砖专讬 注讻"诇. 讛讛驻专砖 讘讬谉 诪拽讚砖 诇讘讬讛讻"谞 讛讜讗 砖讘讛诪"拽 讛讜讗 讘讬转讜 砖诇 讛拽讘"讛 "讘讬转 讚'" 讜诪讬 砖谞讻谞住 诇砖诐 诪讞讜讬讬讘 讘讬专讗转讜. 诪讗讬讚讱 讘讬讛讻"谞 讛讜讗 讘讬转讜 砖诇 讛讗讚诐. 讘讬讛讻"谞 讛讜讗 讘讬转 讙讚讜诇 (注讬' 诪讙讬诇讛 讚祝 讻讝.) 讜诪拽讚砖 诪注讟 (注讬讬"砖 讚祝 讻讟.). 讛讜讗 诪注讟 砖讻谉 砖讬讬讱 讛讜讗 诇讗讚诐. 讘谞讬 讛注讬专 专砖讗讬诐 诇诪讜讻专讜 讜讚讬谞讬讜 诪注讬谉 爪讚拽讛 讛砖讬讬讻转 诇诪诪讜谉 讛爪讬讘讜专 - 诪砖讗"讻 讘讬转 讛诪拽讚砖 砖讘讬专讜砖诇讬诐 砖讚讬谞讜 讻诪诪讜谉 讛拽讚砖 讜拽讚讜砖 讘诪拽讜诪讜 讘拽讚讜砖转 讘讬转 讛讘讞讬专讛 砖讗"讗 讘砖讜诐 讗讜驻谉 诇讘讟诇讛.45 讜讻谉 诪爪讬谞讜 讘讙诪专讗 讘讘专讻讜转 (讚祝 讜:) 讝"诇 讘砖注讛 砖讛拽讘"讛 讘讗 讘讘讬讛讻"谞 讜诇讗 诪爪讗 讘讛 注砖专讛 诪讬讚 讛讜讗 讻讜注住 砖谞讗' 诪讚讜注 讘讗转讬 讜讗讬谉 讗讬砖 拽专讗转讬 讜讗讬谉 注讜谞讛 注讻"诇, 讛拽讘"讛 讘讗 诇讘讬讛讻"谞, 讗讘诇 讗讬谞谞讜 讘讗 诇讘讬讛诪"拽. 讛讜讗 谞诪爪讗 讘讜 转诪讬讚 讻讬 讘讬讛诪"拽 讛讜讗 讘讬转讜 - "讻讬 讘讬转讬 讘讬转 转驻诇讛 讬拽专讗 诇讻诇 讛注诪讬诐" 讜讻驻讬 砖讛讟注讬诐 讛专诪讘"诐 讘驻"讜 诪讛诇' 讘讬转 讛讘讞讬专讛 (讛诇讟"讜) 讝"诇 诇驻讬 砖拽讚讜砖转 讛诪拽讚砖 讜讬专讜砖诇讬诐 诪驻谞讬 讛砖讻讬谞讛 讜砖讻讬谞讛 讗讬谞讛 讘讟诇讛 注讻"诇.
砖讘转 讜讬讜"讟 讘讬讞住 诇拽讚讜砖转 讛讝诪谉 讘讘讞讬谞转 讘讬讛讻"谞 讜讘讬讛诪"拽 讘讬讞住 诇拽讚讜砖转 讛诪拽讜诐. 讘砖讘转 - 讘讗 讛拽讘"讛 讗诇讬谞讜, 讜讗讬诇讜 讘讬讜"讟 讗谞讞谞讜 讛讗讜专讞讬诐 砖诇 讗讘讬谞讜 砖讘砖诪讬诐. 讘讘讬讛讻"谞 - 讛拽讚讜砖 讘专讜讱 讛讜讗 讘讗 讗诇 讘讬转谞讜, 讜讗讬诇讜 讘诪拽讚砖 讗谞讞谞讜 注讜诇讬诐 诇转讜讱 讘讬转讜.46
讙诪'. 讚讘专砖讜转 注讘讬讚 讗讬诪讗 诇讗. 讛讜讘讗讛 诇诪注诇讛 (讚祝 诇讗: 讘诪砖谞转 讝讛 讘讗 讘讞讘讬转讜 讜讝讛 讘讗 讘拽讜专转讜) 讛诪讞诇讜拽转 讘讬谉 讛专诪讘"诐 诇讛专讗讘"讚 讘驻"讜 诪讛诇' 讞讜讘诇 讜诪讝讬拽 (讛诇"讙) 砖讛专诪讘"诐 驻住拽 砖讘砖谞讬讛诐 讘专砖讜转 讜讛讝讬拽 讗' 诪讛谉 诪诪讜谉 讞讘讬专讜 砖诇讗 讘讻讜讜谞讛 驻讟讜专 讜讘讻讜讜谞讛 讞讬讬讘. 讜讗讬诇讜 讛专讗讘"讚 驻住拽 砖讗诐 讛讝讬拽讜 讞讬讬讘讬谉 讗讱 讻砖讛讜讝拽讜 讝讛 讘讝讛 驻讟讜专讬谉. 讗诇讬讘讗 讚讛专讗讘"讚 讛讘讬讗讜专 讘讙诪专讗 讚讬讚谉 讛讜讗 住讚"讗 砖讘专砖讜转 驻讜讟专转 拽诪"诇 砖讞讬讬讘 砖讛专讬 讛诪讘拽注 讛讝讬拽 讘拽讜诐 讜注砖讛 讜讗注"驻 砖讛讜讗 讘专砖讜转 讞讬讬讘. 讗讱 讗诇讬讘讗 讚专诪讘"诐 爪"注 诇诪讛 讞讬讬讘 讜讛专讬 讛讝讬拽 讘诇讗 讻讜讜谞讛.
讜谞专讗讛 砖诇专诪讘"诐 讛诪讘拽注 讞讬讬讘 诪驻谞讬 砖谞讞砖讘 讛讘讬拽讜注 砖诇讜 诇砖诇讗 讘专砖讜转, 讻讬 讗注"驻 砖讬砖 诇讜 专砖讜转 诇讘拽注 讘转讜讱 专讛"讬 砖诇讜 注讻"讝 讗讬谉 诇讜 专砖讜转 诇讘拽注 讘专讛"讬 讗讞专转 讗讜 讘专讛"专. 讜诪讗讞专 砖谞讬转讝 诪讛讘讬拽讜注 砖诇讜 诇专砖讜转 讗讞专转 砖砖诐 讗讬谉 诇讜 专砖讜转 诇讘拽注 谞讞砖讘 讛讘讬拽讜注 讘专讛"讬 砖诇讜 诇讘讬拽讜注 砖诇讗 讘专砖讜转, 讜讞讬讬讘 诪讚讬谉 讛讝讬拽 砖诇讗 讘专砖讜转 砖讞讬讬讘 讗祝 砖诇讗 讘讻讜讜谞讛. 诇驻讬 讛专诪讘"诐 讞诇讜转 讛讚讬谉 砖诇 专砖讜转 谞拽讘注转 诇讗 专拽 讘诪拽讜诐 砖注砖讛 讗转 诪注砖讛 讛谞讝拽 讗诇讗 讗祝 诇驻讬 讛诪拽讜诐 砖讘讜 谞注砖讛 讛谞讝拽.
讙诪'. 讚诇讗 砖讻讬讞讬 专讘讬诐 讜诪注讬拽专讗 讘专砖讜转 讗讬诪讗 诇讗. 讬砖 诇注讬讬谉 讘讛"讗, 讻讬 讘砖诇诪讗 讗诇讬讘讗 讚讛专诪讘"诐 讬"诇 讚住讚"讗 砖诪讗讞专 砖讛诪讘拽注 讘讬拽注 讘专砖讜转讜 讘专砖讜转 讜诇讗 砖讻讬讞讬 专讘讬诐 讘专讛"讬 讛砖谞讬讛 讬讬讞砖讘 讘讬拽讜注 砖诇讜 诇讛讬讝拽 讘专砖讜转, 砖讻谉 诪注砖讛 讛讛讬讝拽 谞注砖讛 讘专砖讜转讜 讜讗诐 谞讞砖讬讘 讛讘讬拽讜注 诇诪讝讬拽 讘专砖讜转 讚讬谞讜 诇讛讬讜转 驻讟讜专 诇驻讬 砖讛讝讬拽 砖诇讗 讘讻讜讜谞讛, 拽诪"诇 砖诪讻讬讜谉 砖谞讬转讝 诇专讛"讬 讗讞专转 讛讜"诇 讘讻诇 讗讜驻谉 诪讝讬拽 砖诇讗 讘专砖讜转, 讜讞讬讬讘. 讗讱 诇专讗讘"讚 爪"注 讘讛"讗 砖诇 讛讙诪专讗.
讜谞专讗讛 讚住讚"讗 砖讛爪讬专讜祝 讘讬谉 专砖讜转 诇讘拽注 讘专讛"讬 砖诇讜 讜讘讬谉 诪讛 讚诇讗 砖讻讬讞讬 专讘讬诐 讘专讛"讬 讛砖谞讬讛 注讜砖讛讜 诇讗谞讜住 砖讛讝讬拽 砖驻讟讜专, 拽诪"诇 砖讗讬谞讜 讗谞讜住 讻讬 讛讬讛 诇讜 诇讛讝讛专 讬讜转专 讜诇讻谉 讞讬讬讘.47
讙诪'. 砖讜讙讙 拽专讜讘 诇诪讝讬讚. 讬注讜讬讬谉 讘专诪讘"诐 (驻"讜 诪讛诇' 专讜爪讞 讛诇"讗 - 讛') 讜讝"诇 讙' 讛诐 讛讛讜专讙讬诐 讘诇讗 讻讜谞讛. 讬砖 讛讜专讙 讘砖讙讙讛 讜讛注诇诪讛 讙诪讜专讛 讜讝讛讜 砖谞讗诪专 讘讜 讜讗砖专 诇讗 爪讚讛 讜讚讬谞讜 砖讬讙诇讛 诇注专讬 诪拽诇讟 讜讬谞爪诇 讻诪讜 砖讘讬讗专谞讜. 讜讬砖 讛讜专讙 讜转讛讬讛 讛砖讙讙讛 拽专讜讘讛 诇讗讜谞住 讜讛讜讗 砖讬讗专注 讘诪讬转转 讝讛 诪讗讜专注 驻诇讗 砖讗讬谞讜 诪爪讜讬 讘专讜讘 诪讗讜专注讜转 讘谞讬 讗讚诐 讜讚讬谞讜 砖讛讜讗 驻讟讜专 诪谉 讛讙诇讜转 讜讗诐 讛专讙讜 讙讜讗诇 讛讚诐 谞讛专讙 注诇讬讜. 讜讬砖 讛讜专讙 讘砖讙讙讛 讜转讛讬讛 讛砖讙讙讛 拽专讜讘讛 诇讝讚讜谉 讜讛讜讗 砖讬讛讬讛 讘讚讘专 讻诪讜 驻砖讬注讛, 讗讜 砖讛讬讛 诇讜 诇讛讝讛专 讜诇讗 谞讝讛专. 讜讚讬谞讜 砖讗讬谞讜 讙讜诇讛 诪驻谞讬 砖注讜讜谞讜 讞诪讜专 讗讬谉 讙诇讜转 诪讻驻专转 诇讜 讜讗讬谉 注专讬 诪拽诇讟 拽讜诇讟讜转 讗讜转讜 砖讗讬谞谉 拽讜诇讟讜转 讗诇讗 讛诪讞讜讬讬讘 讙诇讜转 讘诇讘讚. 诇驻讬讻讱 讗诐 诪爪讗讜 讙讜讗诇 讛讚诐 讘讻诇 诪拽讜诐 讜讛专讙讜 驻讟讜专, 讜诪讛 讬注砖讛 讝讛 讬砖讘 讜讬砖诪讜专 注爪诪讜 诪讙讜讗诇 讛讚诐 讜讻讜' 注讻"诇.
讛诇讻讛 诪讬讜讞讚转 讞诇讛 讘专讜爪讞 讘砖讙讙讛 砖诇讻诇 讗讞讚 诪砖诇砖转 讛诪讬谞讬诐 讚砖讙讙讛, 砖讜讙讙 拽专讜讘 诇讗讜谞住, 砖讜讙讙, 讜砖讜讙讙 拽专讜讘 诇诪讝讬讚 讬砖 讚讬谉 诪讬讜讞讚 砖讗讬谞讛 诪爪讜讬讛 讘砖讗专 讗讬住讜专讬 转讜专讛 讻讬 诇注谞讬谉 拽专讘谉 讞讟讗转 讘讻讛转"讻 讻诇 砖诇砖转 讛诪讬谞讬诐 砖诇 砖讜讙讙 诪讞讬讬讘讬诐 拽专讘谉48. 讜注诇讬谞讜 诇讘讗专 讚讬谉 讛讙诇讜转 砖诪爪讜讬讬诐 讘讛 砖诇砖转 讛诪讬谞讬诐 讛讗诇讛. 诪住转讘专 砖讛诪讞讬讬讘 砖诇 拽专讘谉 讞讟讗转 讞诇讜拽 诪讛诪讞讬讬讘 砖诇 讙诇讜转 讘专爪讬讞讛 讘砖讜讙讙. 讛诪讞讬讬讘 砖诇 拽专讘谉 讞讟讗转 讘讻讛转"讻 讛讜讗 讛注讘讬专讛. 讜讛转讜专讛 诇讗 讛讘讞讬谞讛 讘讬谉 注讘讬专讛 讘砖讜讙讙 讚注诇诪讗 诇讘讬谉 注讘讬专讛 讘砖讜讙讙 拽专讜讘 诇讗讜谞住 讗讜 讘砖讜讙讙 诇拽专讜讘 诇诪讝讬讚. 讻讜诇谉 谞讞砖讘讜转 诇注讘讬专讛 讘砖讜讙讙 讛诪讞讬讬讘转 拽专讘谉. 诪讗讬讚讱 讛诪讞讬讬讘 讚讙诇讜转 讘专讜爪讞 讘砖讙讙讛 讗讬谞讜 讞诇讜转 讛注讘讬专讛 砖讘讛专讬讙转 讛谞讛专讙 讗诇讗 注爪诐 诪注砖讛 讛专爪讬讞讛 讘砖讜讙讙. 讜讘谞讜讙注 诇诪注砖讛 讛专爪讬讞讛 讛讘讞讬谞讛 讛转讜专讛 讘讬谉 砖诇砖 讛诪讞诇讜拽讜转 - 讘讬谉 砖讜讙讙 讚注诇诪讗, 诇讘讬谉 砖讜讙讙 拽专讜讘 诇讗讜谞住, 讜诇讘讬谉 砖讜讙讙 拽专讜讘 诇诪讝讬讚 - 砖讻诇 诪讞诇拽讛 讜诪讞诇拽讛 诪讛讜讜讛 诪注砖讛 专爪讬讞讛 诇注爪诪讛. 讞讜讘转 砖诪讬专讛 诪讬讜讞讚转 诪讜讟诇转 注诇 讻诇 讗讚诐 讜讗讚诐 砖诇讗 讬讛专讜讙 讗讚诐 砖谞讬 讜讗诐 诇讗 拽讬讬诐 讗转 讞讜讘转 砖诪讬专转讜 讜讛专讙 讘砖讜讙讙 讞讬讬讘 讙诇讜转. 讗诪谞诐 讗讬谉 讞讬讜讘 讙诇讜转 讝讛 转诇讜讬 讘注讘讬专讛 砖诇 讛专爪讬讞讛 讗诇讗 讘注爪诐 诪注砖讛 讛专爪讬讞讛, 讘砖讬注讜专 驻砖讬注转讜, 讜讘诪讛 砖讛讛讜专讙 诇讗 讛讬讛 讝讛讬专 讘注爪诪讜 讜讛专讙 讗转 讞讘讬专讜 讘砖讜讙讙. 讜诪砖讜诐 讻讱 讛讘讞讬谞讛 讛转讜专讛 诇注谞讬谉 讙诇讜转 讘讬谉 砖诇砖 讛诪讞诇讜拽讜转 讛讗诇讛 讻讬 注诇 讬讚谉 讛讗讞专讬讜转 砖诇 讛讛专讬讙讛 诪转讞诇拽转 讜讘讻讱 诪转讛讜讜转 诪注砖讬 专爪讬讞讛 砖讜谞讬诐 讜讚讬谞讬诐 砖讜谞讬诐 讞诇讬诐 讘讛谉 诇注谞讬谉 讙诇讜转.
讜谞专讗讛 诇讛讘讬讗 住诪讜讻讬谉 诇讬住讜讚 讝讛 诪讛诪讘讜讗专 讘专诪讘"诐 讘驻"讛 诪讛诇' 专讜爪讞 (讛诇"讙) 砖讙专 转讜砖讘 砖讛专讙 讙专 转讜砖讘 讙讜诇讛, 讜讛专讬 讙专 转讜砖讘 讗讬谞讜 诪讜讝讛专 讘讗讜转讜 诇讗讜 讚诇讗 转专爪讞 砖诪讜讝讛专 讘讜 讬砖专讗诇. 讜诪讜讻讞 砖讞讬讜讘 讙诇讜转 讞诇 讗驻讬诇讜 讘诇讬 注讘讬专转 专爪讬讞讛 砖诇 讬砖专讗诇. 注爪诐 诪注砖讛 讛专爪讬讞讛 诪讞讬讬讘 - 讜诇讗 讗讝讛专转 讛讗讬住讜专 - 讜诇讻谉 讗祝 讙专 转讜砖讘 讙讜诇讛.49
讜讻谉 谞专讗讛 诇讛讘讬讗 专讗讬讬讛 诪讛讚讬谉 (诇诪注诇讛 讚祝 讻讜:) 砖讗诐 讛讬转讛 讗讘谉 诪讜谞讞转 讘讞讬拽讜 讜讛讻讬专 讘讛 讜砖讻讞讛 讜注诪讚 讜谞驻诇讛 讜讛专讙讛 砖讞讬讬讘 讙诇讜转 讚讗诪专 拽专讗 讘砖讙讙讛 诪讻诇诇 讚讛讜讛 诇讬讛 讬讚讬注讛 讜讛讗 讛讜讬讗 诇讬讛 讬讚讬注讛, 讜讛专讬 讘讻讛"讙 讘讻讛转"讻 谞拽专讗 诪转注住拽 (注讬讬"砖 讚诇注谞讬谉 砖讘转 驻讟讜专 讜讻转讘 专砖"讬 讚诪诇讗讻转 诪讞砖讘转 讘注讬谞谉) 讜驻讟讜专 诪拽专讘谉 讞讟讗转 讜诪"砖 砖讙讙转 讙诇讜转 诪砖讙讙转 拽专讘谉 讞讟讗转. 讜谞专讗讛 砖诪转注住拽 诪驻拽讬注 讞诇讜转 注讘讬专讛 讘讻讛转"讻 讗讱 注讻"讝 诪转注住拽 谞拽专讗 诪注砖讛 专爪讬讞讛, 讜诪注砖讛 专爪讬讞讛 讘砖讜讙讙 诪讞讬讬讘 诇诪专讜转 砖讗讬谞讛 注讘讬专讛 讘讻讛转"讻.50
讘诪讛 讚讘专讬诐 讗诪讜专讬诐 讘讞讬讜讘 讙诇讜转 诇讛讜专讙 讘砖讜讙讙 讻讬 讘谞讬讙讜讚 诇讞讟讗转 讗讬谉 讛注讘讬专讛 讛诪讞讬讬讘转 讗诇讗 讛诪讞讬讬讘 讛讜讗 注爪诐 诪注砖讛 讛专爪讬讞讛. 诪讗讬讚讱 讞讬讜讘 讛专讜爪讞 讘诪讝讬讚 砖谞讛专讙 讘讘讬"讚 砖讜讛 诇砖讗专 讞讬讜讘讬 注讜谞砖讬谉 讘诪讝讬讚 砖讘转讜专讛 砖讛注讘讬专讛 讛讬讗 讛诪讞讬讬讘转.
讜讛谞讛 讗祝 讘讞讬讜讘 讚' 讚讘专讬诐 讘讞讜讘诇 诪爪讬谞讜 砖讞讬讬讘讬诐 诇砖诇诐 专拽 讘驻砖讬注讛 砖诇讗 讻讚讬谉 砖讜讙讙 讚注诇诪讗 (注讬讬谉 诇注讬诇 讚祝 讻讜:). 讜诇驻讬 讛诪讛诇讱 讚讬讚谉 讬转讻谉 砖讗祝 转砖诇讜诪讬 讞讘诇讛 讗注"驻 砖讛诐 讘讙讚专 注讜谞砖 (讜讻讚讘讬讗专 讛讙专"讞 讝爪"诇, 注讬讬谉 诇诪注诇讛 讘砖讬注讜专 讛专讗砖讜谉 诇诪住讻转) 注讻"讝 讗讬谞诐 讞诇讬诐 诪讞诪转 诪注砖讛 讛注讘讬专讛 讗诇讗 诪驻谞讬 注爪诐 诪注砖讛 讛讞讘诇讛 砖驻砖注 讘砖诪讬专转讜 讜诇讗 谞讝讛专 讘讞讘诇转 讞讘讬专讜,51 讘讚讜诪讛 诇讞讬讜讘 讙诇讜转 讘专讜爪讞 讘砖讙讙讛.
讙诪'. 诪讗谉 讚诪转谞讬 诇讛 讗住讬驻讗 讻"砖 讗专讬砖讗. 注讬讬谉 讘转讜住' 讚"讛 诪讗谉 讚诪转谞讬 讻讜'. 讗诇讬讘讗 讚讛转讜住' 住讘专转 讛驻讜讟专 讘讬谉 讘专讬砖讗 讜讘讬谉 讘住讬驻讗 讛讬讗 诪砖讜诐 砖讗讬谞诐 讚讜诪讬诐 诇讬注专 讻讬 讘讬注专 讻诇 讗' 讜讗' 谞讻谞住 诇讚注转讜 讜讗讬诇讜 讘专讬砖讗 谞讻谞住 砖诇讗 讘专砖讜转 讜讘住讬驻讗 谞讻谞住 诇讚注转 讞讘专讜 讜诇讗 诇讚注转讜.
讗讱 爪专讬讱 注讬讜谉 讘驻住拽 讛专诪讘"诐 讘驻"讜 诪专讜爪讞 (讛诇' 讬"讗) 讜讝"诇 讛谞讻谞住 诇讞爪专 讘注诇 讛讘讬转 砖诇讗 讘专砖讜转 讜讛专讙讜 讘注诇 讛讘讬转 讘砖讙讙讛 驻讟讜专 诪谉 讛讙诇讜转 砖谞讗诪专 讜讗砖专 讬讘讗 讗转 专注讛讜 讘讬注专 诪讛 讬注专 砖讬砖 专砖讜转 诇谞讛专讙 诇讛讻谞住 诇砖诐 讗祝 讻诇 讻讬讜爪讗 讘讜. 诇驻讬讻讱 讛谞讻谞住 诇讞谞讜转 讛谞讙专 砖诇讗 讘专砖讜转 讜谞转讝讛 讘拽注转 讜讟驻讞讛 诇讜 注诇 驻谞讬讜 讜诪转 驻讟讜专 诪讙诇讜转. 讜讗诐 谞讻谞住 讘专砖讜转 讛专讬 讝讛 讙讜诇讛 注讻"诇. 驻砖讟讜转 讚讘专讬讜 诪讜专讛 砖驻讜讟专 诪讙诇讜转 讗转 讛讛讜专讙 砖谞讻谞住 砖诇讗 讘专砖讜转 讚讜拽讗 诪砖讜诐 讙讝讬讛"讻 讚讬注专. 讜讗诐 谞讻谞住 讘专砖讜转 讞讬讬讘. 讜爪"注 砖讛专讬 讘驻"讗 诪讛诇' 讞讜讘诇 (讛诇"讝) 驻住拽 讝"诇 讗讜 砖谞讻谞住 诇讞谞讜转讜 砖诇 谞讙专 讘讬谉 讘专砖讜转 讜讘讬谉 砖诇讗 讘专砖讜转 讜谞转讝讛 讘拽注转 讜讟驻讞讛 注诇 驻谞讬讜 讘讻诇 讗诇讜 讞讬讬讘 讘讗专讘注讛 讚讘专讬诐 注讻"诇. 讜诪讗讞专 砖诪讞讬讬讘 讛专诪讘"诐 讛谞讻谞住 砖诇讗 讘专砖讜转 讘讚' 讚讘专讬诐 砖"诪 砖讞讘诇 讘驻砖讬注讛 讻讬 讘砖讜讙讙 讘诇讬 驻砖讬注讛 讗讬谞讜 诪砖诇诐 讚' 讚讘专讬诐.52 讜讗"讻 拽砖讛 诇诪讛 讘讬讗专 讛专诪讘"诐 砖讛谞讻谞住 诇谞讙专 砖诇讗 讘专砖讜转 驻讟讜专 诪讙诇讜转 讚讜拽讗 诪砖讜诐 讙讝讬讛"讻 讚讬注专 讜诇诪讛 讗讬驻讜讗 驻住拽 砖谞讻谞住 诇谞讙专 讘专砖讜转 讙讜诇讛, 讜讛专讬 诇专诪讘"诐 讛谞"诇 讗讬谉 讙诇讜转 讗诇讗 讘砖讜讙讙 讚注诇诪讗 讜诇讗 讘砖讜讙讙 讛拽专讜讘 诇诪讝讬讚, 讜讻"砖 讘驻砖讬注讛, 讜讘谞讻谞住 诇谞讙专 谞讛专讙 讘驻砖讬注讛, 讜爪"诇 驻讟讜专 诪讙诇讜转 讘讻诇 讗讜驻谉, 讘讬谉 讘专砖讜转 讜讘讬谉 砖诇讗 讘专砖讜转, 讜爪注"讙.
45 注讬讬谉 讘讞讚讜砖讬 讛讙专"诪 讜讛讙专讬"讚 讚祝 讻"讗 讜讘专砖讬诪讜转 砖讬注讜专讬诐 诇谞讚专讬诐 讞诇拽 讗' 讘注谞讬谉 爪讚拽讛.
46 注讬讬谉 讘住' 砖讬注讜专讬诐 诇讝讻专 讗讘讗 诪专讬 讝"诇 讚祝 谞'.
47 注讬讬谉 讘讛砖讙讜转 讛专讗讘"讚 (驻"讜 诪讞讜讘诇 讛诇"讚) 讜爪注"拽 讚诪砖诪注 砖诐 讚住讜讘专 砖诪讝讬拽 讘讗讜谞住 讞讬讬讘.
48 讜讛讘讬讗 专讘讬谞讜 讝爪"诇 专讗讬讬讛 诇讻讱 诪诪住' 诪讻讜转 (讜:) 砖讞诇讜拽讬诐 讗讘讬讬 讜专讘讗 讘谞讜讙注 诇讗讜诪专 诪讜转专 砖讛专讙 砖驻讟讜专 诪讙诇讜转 讗诐 谞讞砖讘 诇拽专讜讘 诇讗讜谞住 讗讜 诇拽专讜讘 诇诪讝讬讚. 诪讗讬讚讱 讘讞讬讜讘讬 讞讟讗讜转 讚讻讛转"讻 拽讬讬"诇 砖讛讗讜诪专 诪讜转专 讞讬讬讘 讞讟讗转 (砖讘转 讚祝 住讝:) 讜讛讬讬谞讜 砖讙讙转 讗讬住讜专 讛诪讞讬讬讘 讞讟讗转. 诪讝讛 诪讜讻讞 砖诇注谞讬谉 讞讟讗转 诇讬讻讗 谞驻拽讗 - 诪讬谞讛 讘讬谉 砖诇砖 讛砖讙讙讜转. 讻讜诇谉 拽专讜讗讜转 砖讜讙讙 讜诪讞讬讬讘讜转 拽专讘谉 讞讟讗转. 诇注谞讬谉 讙诇讜转 讚讜拽讗 诪讘讞讬谞讬诐 讘讬谞讬讛谉. 注讬讬谉 讘专砖讬诪讜转 砖讬注讜专讬诐 诇砖讘讜注讜转 讞诇拽 讗' 讚祝 驻"讛.
49 诪爪讬谞讜 砖拽讬谉 讙诇讛 讗讞专讬 砖讛专讙 讗转 讛讘诇 讜讗注"驻 砖讘驻砖讟讜转 诇讗 讛讜讝讛专 注诇 专爪讬讞讛 讟专诐 砖讛讜讝讛专讜 讘谞讬 谞讞 讗讞专讬 讛诪讘讜诇. 讬讜爪讗 砖专爪讬讞转 讛讘诇 讘注爪诪讛 讞讬讬讘转讜 讙诇讜转 讜诇讗 诪砖讜诐 砖注讘专 讘讗讝讛专讛. 讗讱 注讬' 讘专诪讘"诐 (驻"讟 诪讛诇' 诪诇讻讬诐 讛诇"讗) 砖讻转讘 砖注诇 砖砖讛 讚讘专讬诐 谞爪讟讜讛 讗讚诐 讛专讗砖讜谉 讻讜诇诇 专爪讬讞讛. 讘谞讜讙注 诇讞讜诪专转 专爪讬讞讛 砖讗讬谞讛 转诇讜讬讛 讘讗讝讛专讛 注讬讬谉 讘专诪讘"诐 (驻"讗 诪专讜爪讞 讛诇讟"讜 - 讟"讝) 砖讻' 讜讝"诇 专讜讗讛 专讜讚祝 讗讞专 讞讘讬专讜 诇讛讜专讙讜 讻讜' 讜讬讻讜诇 诇讛爪讬诇 讜诇讗 讛爪讬诇 讛专讬 讝讛 讘讬讟诇 诪爪讜转 注砖讛 讻讜' 讜注讘专 注诇 砖谞讬 诇讗讜讬谉 注诇 诇讗 转讞讜住 注讬谞讱 讜注诇 诇讗 转注诪讜讚 注诇 讚诐 专注讱. 讗注"驻 砖讗讬谉 诇讜拽讬谉 注诇 诇讗讜讬谉 讗诇讜 诪驻谞讬 砖讗讬谉 诪注砖讛 讘讛诐 讞诪讜专讬诐 讛诐 砖讻诇 讛诪讗讘讚 谞驻砖 讗讞转 诪讬砖专讗诇 讻讗讬诇讜 讗讘讚 讻诇 讛注讜诇诐 讻讜诇讜. 讜讻诇 讛诪拽讬讬诐 谞驻砖 讗讞转 诪讬砖专讗诇 讻讗讬诇讜 拽讬讬诐 讻诇 讛注讜诇诐 讻讜诇讜 注讻"诇. 讜注讜讚 讻' 讘驻"讗 诪专讜爪讞 (讛诇"讚) 讝"诇 讜诪讜讝讛专讬谉 讘"讚 砖诇讗 诇讬拽讞 讻讜驻专 诪谉 讛专讜爪讞, 讜讗驻讬诇讜 谞转谉 讻诇 诪诪讜谉 砖讘注讜诇诐 讜讗驻讬诇讜 专爪讛 讙讜讗诇 讛讚诐 诇驻讜讟专讜 砖讗讬谉 谞驻砖 砖诇 讝讛 讛谞讛专讙 拽谞讬谉 讙讜讗诇 讛讚诐 讗诇讗 拽谞讬谉 讛拽讘"讛 讻讜' 讜讗讬谉 诇讱 讚讘专 砖讛拽驻讬讚讛 转讜专讛 注诇讬讜 讻砖驻讬讻讜转 讚诪讬诐 砖谞讗' 讜诇讗 转讞谞讬驻讜 讗转 讛讗专抓 讜讙讜' 讻讬 讛讚诐 讛讜讗 讛讞谞讬祝 讗转 讛讗专抓 讜讙讜' 注讻"诇. 讜注爪诐 讛住讘专讗 砖诇 诪讗讬 专讗讬转 讚讚诪讗 讚讬讚讱 住讜诪拽 讟驻讬 讻讜' 讛诪讞讬讬讘转 诪住讬专转 谞驻砖 讘专爪讬讞讛 讗讬谞讛 诪讬讜住讚转 讘讛讗讝讛专讛 讗诇讗 讘注爪诐 诪注砖讛 讛专爪讬讞讛 砖讛转讜专讛 讛拽驻讬讚讛 注诇讬讜 讘讬讜转专.
50 诇讚注转 讛讙专"讞 讝爪"诇 诪转注住拽 讘讻讛转"讻 讗讬谞讛 注讘讬专讛 讻诇诇 讜讗讬谞讛 诪讞讬讬讘转 讗驻讬诇讜 转砖讜讘讛 砖诇讗 讻讚注转 讛讙专注"讗 讝爪"诇 (讘转砖讜讘讜转讬讜 住讬' 讞') 砖住讜讘专 砖诪转注住拽 谞拽专讗 诪注砖讛 注讘讬专讛. 专讗讬讬转 专讘讬谞讜 讝爪"诇 讗诇讬讘讗 讚讛讙专"讞 讝爪"诇. 注讬讬谉 讘砖讬注讜专讬诐 诇诪注诇讛 (讚祝 讻讜:) 讚"讛 诇注谞讬谉 砖讘转.
51 讜诇驻讬"讝 讚讜诪讛 诇讞讬讜讘 谞讝拽 诪诪讜谉 砖讗讬谞讜 讞诇 诪砖讜诐 讛注讘讬专讛 讗诇讗 诪砖讜诐 诪注砖讛 讛诪讝讬拽. 注讬讬谉 讘砖讬注讜专 讛专讗砖讜谉 诇诪住讻转. 注讻"讝 转砖诇讜诪讬 讞讘诇讛 讛诐 讘讙讚专 注讜谞砖. 诪讗讬讚讱 讞讬讜讘讬 诪讝讬拽 讗讬谞诐 讞诇讜转 讚讬讜 注讜谞砖 讗诇讗 讞诇讜转 讚讬谉 诪诪讜谉 讚注诇诪讗. 讜讬砖 诇注讬讬谉 讘注谞讬谉 讻讜驻专讗 讻驻专讛 讜讘诪讛 砖谞讜讙注 诇讻讗谉, 讜讗讻诪"诇.
52 讜讛讜讻讬讞 专讘讬谞讜 讝爪"诇 砖讻讻讛 讛讚讬谉 诪诪讛 讚讗讬转讗 讘讙诪专讗 诇诪注诇讛 (讚祝 讻讜:) 讻讬 讘讛讬转讛 讗讘谉 诪讜谞讞转 诇讜 讘讞讬拽讜 讜讛讜讗 讛讻讬专 讘讛 砖讻讞讛 注诪讚 讜谞驻诇讛 砖诇注谞讬谉 讚' 讚讘专讬诐 驻讟讜专 讻讬 讗讬谉 讻讗谉 驻砖讬注讛. 讜讻' 专砖"讬 讝"诇 讚讗注"讙 讚讛讻讬专 讘讛 讛讜讬讗 砖讻讞讛 砖讜讙讙 讜诇讗 驻砖讬注讛 注讻"诇. 讜注讜讚 诪诪讛 砖讛专诪讘"诐 驻住拽 砖讛谞转讻讜谉 诇讝专讜拽 砖转讬诐 讜讝专拽 讗专讘注 讜讛专讙 驻讟讜专 诪讙诇讜转 诪砖讜诐 砖拽专讜讘 诇诪讝讬讚 讛讜讗 (驻"讜 诪讛诇' 专讜爪讞 讛诇"讬), 讜讗祝 驻住拽 砖驻讟讜专 诪讚' 讚讘专讬诐 (驻"讗 诪讞讜讘诇 讛诇讟"讜). 讜诪讗讞专 砖驻讟专 讗转 讛诪转讻讜讜谉 诇讝专讜拽 讘' 讜讝专拽 讚' 讙诐 诪讚' 讚讘专讬诐 诪讜讻讞 砖砖讜讙讙 砖讛讜讗 拽专讜讘 诇诪讝讬讚 驻讟讜专 诪讚' 讚讘专讬诐 诪砖讜诐 砖讗讬谞讜 驻砖讬注讛 诪诪砖, 讻讬 讚讜拽讗 讘诪拽讜诐 砖讬砖 驻砖讬注讛 诪诪砖 诪砖诇诐 讚' 讚讘专讬诐 讜诇讗 讘砖讜讙讙 砖拽专讜讘 诇诪讝讬讚 砖讘讙讚专 砖讜讙讙 讻注讬谉 讗讘讬讚讛 讛讜讗 讛诪讞讬讬讘 砖"砖 讚注诇诪讗 讜诇讗 砖"讞 诪砖讜诐 砖讗讬谞讜 驻砖讬注讛.
专砖讬诪讜转 砖讬注讜专讬诐 诇讙专讬"讚 住讜诇讜讘讬讬爪'讬拽 (谞讬讜 讬讜专拽, 1998), 讘讗讚讬讘讜转 住驻专讬讗, 讘专讬砖讬讜谉 CC BY-NC.






image1.png
e 9T WNSE




